Beberapa Tanda & Punca Baby Kena Sembelit, Minum Susu Ibu Boleh Bantu?

Anda kurang pasti apa punca bayi sembelit lalu hanya beri anak minum susu ibu sahaja? Disebabkan itu pula, ibu bapa perlu tahu tanda bayi sembelit.

Jika ini yang kerap anda fikirkan, mari lihat apa yang kami sediakan di bawah ini.

 Ia mungkin boleh membantu menjawab persoalan yang berlegar dalam fikiran anda.

Untuk mendapatkan lebih banyak informasi tentang Keibubapaan, anda juga boleh klik
di sini.

Adakah ia mudah berlaku walaupun bayi hanya minum susu ibu?

Susu ibu yang diminum oleh bayi
 sebenarnya amat mudah untuk dicerna.

Bahkan, susu ibu juga dianggap sebagai julap semula jadi kerana sifatnya yang mudah dicerna atau dihadam. Oleh sebab itu, sangat jarang bayi yang hanya minum susu ibu untuk mendapat sembelit.

Tetapi ia tidak bermakna kes seperti ini tidak terjadi walaupun bayi hanya minum susu ibu.

Punca bayi sembelit juga kerap meliputi mereka yang diberikan makanan lain selain susu ibu seperti
susu formula dan bijirin bayi
.

Tanda bayi sembelit yang ibu bapa perlu tahu!

Perkara pertama yang ibu-ibu perlu ingat adalah kekerapan bayi membuang air besar bukanlah satu kayu ukur yang tepat jika
 si manja mengalami sembelit atau tidak
.

Begitu juga jika anda ingin melihat sekiranya bayi anda meneran ketika membuang air besar atau tidak. Meneran tidak semestinya bermaksud si manja mengalami masalah untuk mengeluarkan najis.

Bayi meneran kerana mereka menggunakan otot abdomen untuk membantu mereka mengeluarkan najis.

Petunjuk yang lebih tepat untuk menentukan
sekiranya bayi anda alami sembelit
 ataupun tidak adalah seperti berikut:

Bayi mempunyai perut yang tegang, ketat dan buncit

Keluarnya najis bayi yang keras

Bayi meneran dan menangis ketika membuang air besar

Bayi tidak mahu disuapkan susu

Najis keras dan berdarah

Punca bayi sembelit yang ibu bapa perlu tahu!

Biasanya, bayi tidak akan mengalami kesukaran membuang air besar
jika hanya minum susu ibu
.

Bayi akan sukar membuang air besar sekiranya telah disuapkan dengan makanan pepejal lain apabila si manja memasuki 6 bulan.

Antara jenis makanan yang boleh menjadi punca bayi sembelit termasuk:

Bijirin beras:
 beras mempunyai sifat menyerap air
 yang terdapat dalam usus, yang kemudiannya menyebabkan najis menjadi keras. Oleh itu, cuba gantikan dengan jenis bijirin lain seperti oat atau barli

Susu lembu:
 susu lembu seperti susu formula juga boleh menyebabkan bayi anda mengalami sembelit

Buah pisang:
 buah pisang juga boleh menjadi antara punca bayi sembelit. Jika anda ingin memberikan pisang pada bayi anda, kisarkannya sehingga menjadi
 halus untuk dijadikan puri pisang

Kurang minum air:
 cuba untuk kerap menyusukan anak anda sebelum mula menyuapkan makanan pepejal kepada mereka. Kandungan cecair yang mencukupi dalam tubuh bayi boleh membantu memudahkan bayi untuk mengeluarkan najis

Sakit:
sebagai contoh,
apabila bayi anda mengalami selesema
, ia boleh mengurangkan selera makan bayi anda. Apabila hidungnya tersumbat, maka bayi akan berasa tidak selesa dan kurang menyusu. Kurang susu bermakna kurangnya cecair dalam tubuh sehingga boleh menyebabkan sembelit berlaku

Tekanan:
 percaya atau tidak, bayi juga akan sukar membuang air besar jika dia mengalami tekanan akibat ketidakselesaan yang dialaminya. Ini termasuklah jika anda
membawa si manja pergi melancong
 atau berada dalam persekitaran yang panas

Saya risau sebab bayi saya tidak buang air besar dengan kerap!

Kekerapan buang air besar bukanlah satu petunjuk yang tepat untuk menentukan sama ada si manja mengalami sembelit atau tidak.

Ibu bapa tidak perlu risau jika bayi tidak membuang air besar dalam beberapa hari jika tiada sebarang tanda atau punca bayi sembelit.

Asalkan bayi anda masih dapat
kentut atau membuang angin
, selain membuang najis yang lembut selepas beberapa hari.

Susu ibu termasuk petua bayi sembelit terbaik!

Walaupun susu ibu
tidak mengandungi kandungan serat
, namun ia mengandungi kandungan prebiotik yang banyak.

Prebiotik ini sangat baik untuk tubuh badan bayi terutamanya untuk usus bayi.

Prebiotik bertindak agar usus bayi dapat berfungsi dengan baik dan juga lancar yang membantu bayi untuk membuang air besar tanpa
 sebarang masalah seperti sembelit
.

Oleh itu, walaupun si manja mungkin tidak kerap membuang air besar, tetapi dia sebenarnya sihat dan tidak mengalami sembelit seperti yang anda risaukan.


Bila Tengok Darah MESTI Nak Pengsan, Ini Sebab Mengapa Ia Berlaku Pada Anda!

Kebanyakan orang berasa agak tidak selesa apabila melihat darah atau terpaksa mendapatkan suntikan. Walau bagaimanapun, bagi sesetengah orang, melihat darah atau jarum menyebabkan mereka menjadi lemah atau berasa ingin pengsan.

Tindak balas dramatik ini dikenali sebagai
vasovagal syncope
 atau
neurocardiogenic syncope,
yang menjadikan kadar degupan jantung dan tekanan darah menurun secara drastik.
Apabila tekanan darah anda tiba-tiba jatuh, aliran darah ke otak berkurang menyebabkan anda pengsan.

Vasovagal syncope
biasanya tidak berbahaya dan tidak memerlukan rawatan. Tetapi anda mungkin boleh tercedera semasa episod
vasovagal syncope.
 Doktor anda boleh mengesyorkan ujian untuk menolak penyebab pengsan yang lebih serius, seperti gangguan jantung.

Simptom sebelum pengsan akibat
vasovagal syncope

Kulit yang pucat

Pening

Tunnel vision
– penglihatan sempit sehingga anda hanya melihat apa di depan anda

Loya

Berasa hangat

Berpeluh

Menguap

Penglihatan kabur

Pemulihan selepas episod
vasovagal syncope
 biasanya bermula kurang dari satu minit. Walau bagaimanapun, jika anda berdiri terlalu lama selepas pengsan, dalam masa kira-kira 15 hingga 30 minit anda berisiko untuk pengsan lagi.

‘Applied Tension Technique’
untuk mereka yang pengsan melihat darah

Applied Tension Technique
adalah strategi yang dibangunkan untuk membantu mencegah daripada pengsan atau membantu seseorang lebih cepat sembuh jika mereka pengsan. Teknik ini melibatkan tekanan otot dalam tubuh anda, yang mana meningkatkan tekanan darah anda. Ini bermakna, jika tekanan darah anda meningkat, anda lebh kurang terdorong untuk pengsan.

Dalam teknik ini, anda perlu duduk di kerusi yang selesa dan tegangkan otot-otot di tangan, kaki dan torsol (sekitar bahagian dada) untuk 10 hingga 15 saat. Anda perlu menahan ketegangan sehingga anda mula berasakan hangat di kepala. Kemudian, rehatkan tubuh selama 20 hingga 30 saat. Ulanginya 5 kali.

Selain itu, j
ika anda berasa seperti mungkin akan pengsan, berbaring dan angkat kaki anda.
Ini membolehkan graviti memastikan darah mengalir ke otak anda. Jika anda tidak boleh berbaring, duduk dan letakkan kepala di antara lutut sehingga anda berasa lebih baik.


Senggama Ketika Sedang Tidur, Biar Betul? Ya, Itu Mungkin Tanda Masalah Seksomnia Ini!

Jika anda pernah melakukan seks secara seksual semasa tidur, maka anda mungkin mempunyai seksomnia (
sexsomnia
). Artikel ini akan memberi pembaca pengetahuan tentang gangguan ini.

Majoriti orang biasanya berjalan semasa tidur. Walau bagaimanapun, apabila melibatkan seksomnia, ramai yang terkejut. Sama seperti berjalan semasa tidur, seksomnia berlaku semasa tidur, di mana individu bertindak secara seksual. Disebabkan sifat aktiviti ini, seksomnia sering disalahfahamkan oleh pesakit serta orang di sekelilingnya.

Apa itu seksomnia?

Seks yang tidur, atau juga dikenali sebagai seksomnia, adalah satu bentuk parasomnia pergerakan mata yang tidak cepat (NREM) yang membuat orang ramai terlibat dalam tindakan seksual seperti pengeraman, melancap, persetubuhan, dan kadang-kadang rogol semasa mereka sedang tidur.

Oleh kerana individu yang mempunyai seksomnia mengalami fenomena tidur yang mendalam, mereka tidak ingat apa yang berlaku pada hari sebelumya. Paling biasa, seseorang itu tidak ingat atau bahkan menafikan peristiwa itu berlaku.

Apakah punca seksomnia?

Kebanyakan parasomnia, termasuk seksomnia berlaku terhadap gangguan tidur yang lain, misalnya, kekurangan tidur atau apnea tidur obstruktif.

Dengan menggunakan ubat-ubatan tertentu, jenis tingkah laku ini dapat dikurangkan dengan ketara.

Di samping itu, genetik juga diambil kira sebagai salah satu sebab mengapa sesetengah orang lebih cenderung mengalami parasomnia tidur NREM daripada yang lain.

Orang yang menyalahgunakan dadah dan alkohol juga mempunyai peluang yang lebih tinggi untuk mengalami seksomnia.

Walaupun kedua-dua jantina boleh dipengaruhi oleh keadaan ini, menurut data daripada Hospital Barat Toronto, lelaki lebih cenderung mempunyai seksomnia berbanding wanita.

 Tambahan pula, oleh kerana sesetengah orang berasa malu tentang keadaan ini, keadaan mungkin lebih biasa daripada yang difikirkan masyarakat.

Bagaimanakah seksomnia boleh dibantu?

Sehingga kini tiada ubat-ubatan diluluskan oleh FDA yang boleh digunakan untuk merawat seksomnia. Walau bagaimanapun, doktor telah berjaya menggunakan beberapa antidepresan biasa dan sedatif yang tidak dilabel untuk merawat keadaan ini.

Daripada mencari bantuan, sama ada boleh berjaya atau tidak, mewujudkan persekitaran yang selamat untuk mereka yang mempunyai seksomnia adalah disyorkan.

Penderita seksomnia perlu mempertimbangkan tidur di bilik berasingan, mengunci pintu, atau juga menetapkan penggera automatik di pintu untuk memberi amaran kepada orang lain bahawa mereka sedang mengalami seksomnia.

Perlu diketahui bahawa seksomnia juga boleh disebabkan oleh gangguan tidur yang lain atau penyalahgunaan dadah dan alkohol. Oleh itu, sangat penting untuk merawat keadaan itu juga.

Seksomnia boleh menjadi sangat dahsyat, dan ia juga lebih biasa daripada kesalahfahaman majoriti.

Jika anda mengesyaki bahawa orang yang anda sayangi atau diri anda mungkin mempunyai seksomnia, lebih baik berjumpa doktor atau penjaga kesihatan untuk diagnosis, nasihat dan rawatan lanjut.


Jangan Menyesal Terlewat Ucap Selamat Tinggal! Tunjukkan Sayang Pada BFF Anda Dengan 3 Cara Ini

Selain keluarga, kawan baik merupakan antara individu yang rapat dengan kita.
Mereka adalah tempat kita berkongsi gembira dan duka.

Kalau anda sayangkan kawan baik anda, jom raikan hubungan persahabatan anda!

Apa itu kawan baik?

Ada yang mengatakan kawan baik dan sahabat adalah 2 perkara berbeza?

 Ia terpulang pada diri masing-masing, kerana bagi penulis, kawan, teman atau sahabat hanya berbeza pada perkataan.

Apa yang penting impak individu yang bergelar kawan dalam kehidupan kita.

Rakan baik atau sahabat merupakan individu yang boleh kita percayai.
Mereka boleh dianggap sebagai antara  insan yang penting dalam kehidupan selain ahli keluarga
.

Seorang kawan yang baik adalah individu yang mengetahui tentang kelemahan diri kita, namun akan menyimpannya dan hanya menyatakan tentang kelebihan kita sahaja.

Malah kawan baik dikatakan sebagai insan yang akan menyokong di saat ada individu cuba menjatuhkan kita.

Jadi untuk mencari dan memiliki kawan yang baik adalah satu perkara sukar. Jika anda
mempunyai kawan baik, ketahuilah bahawa anda adalah insan yang bertuah
.

Nilai hubungan persahabatan

Sukar untuk mendefinisikan bagaimana sesebuah hubungan itu boleh terjalin. Ia adalah berbeza bagi setiap individu.

Walau bagaimanapun, terdapat beberapa sifat yang biasa wujud dalam hubungan individu yang berkawan, iaitu:

Mempunyai persefahaman terhadap komitmen dan kesejahteraan kawan baik

Wujud keinginan untuk bertanyakan khabar walaupun mungkin setiap dua hari sekali atau hanya setahun sekali

Mempunyai tahap kepercayaan, keprihatinan dan belas kasihan yang sama

Berkongsi minat, pandangan, kepercayaan atau hobi

Berkongsi pengetahuan tentang kehidupan, emosi, ketakutan atau minat yang sama

Memiliki rasa cinta, saling menghormati, kagum dan penghargaan antara satu sama lain

Cara kekalkan perhubungan persahabatan

Adakah anda sayangkan kawan anda? Jika sayang, mungkin berikut adalah beberapa perkara yang boleh anda lakukan untuk membantu mengekalkan ikatan yang terjalin, antaranya:

#1 Berkawan dengan ikhlas

Kunci utama dalam bersahabat
adalah untuk menjalinkan ikatan dengan seikhlas hati bukan kerana mengharapkan sesuatu balasan.

Jika ikatan itu terjalin seikhlasnya, ia membolehkan anda menerima segala kelemahan dan kekurangan seseorang kawan baik anda.

#2 Saling mempercayai

Untuk mempunyai sahabat yang baik, ia memerlukan kepercayaan yang tinggi, yang melibatkan perkongsian perasaan dan segala aspek dalam kehidupan.

Jika anda mampu memberikan kepercayaan kepada seseorang dan anda selesa tentangnya, itu mungkin bermakna anda sudah menemui insan yang dipanggil sahabat.

#3 Jalinan silaturahim

Mempunyai rakan baik tidak bermakna anda perlu berkepit seperti belangkas; bersama ke mana sahaja.

Namun seorang kawan yang baik pastinya akan tetap memberi sokongan walaupun anda mungkin tidak sentiasa berada dengannya dan perhubungan itu tetap akan kekal sampai bila-bila.

Meraikan ikatan yang terjalin

Seronok rasanya kalau mempunyai sahabat baik yang dapat memahami diri dan sentiasa ada untuk memberi sokongan.

Jadi sempena Bulan Persahabatan yang diraikan pada setiap Februari, mesti seronok kalau dapat meraikannya bersama kawan anda.

Tidak tahu bagaimana untuk meraikannya? Jangan risau Hello Doktor ada beberapa cadangan, antaranya:

 Perjumpaan bersama

Mungkin anda boleh mengaturkan jamuan makan tengah hari atau malam bersama dan menjemput kawan-kawan baik anda. Jika mereka sudah berkeluarga, itu pastinya lebih meriah.

Mereka tidak saling mengenali? Tidak mengapa, jadikan
 pertemuan itu sebagai titik perkenalan
buat mereka semua. Lebih ramai, lebih meriah, bukan?

 Berhubung semula

Jadual kerja yang padat, tanggungjawab harian lain, mungkin membuatkan anda jarang berhubung dengan kawan baik anda.

 Jadi apa kata sempena bulan istimewa ini anda mengajak rakan untuk berjumpa dan meluangkan masa seperti dahulu.

Jika berkesempatan,
ajaklah kawan anda untuk bercuti bersama
. Paling tidak, mungkin anda dan kawan boleh menonton wayang atau sekadar berpiknik bersama.

 Apa yang penting, masa yang diluangkan bersama, bukan?

 Kejutan istimewa

Sebagai sahabat, anda tentu tahu tempat tinggal atau tempat kerja mereka, bukan?

Mungkin anda boleh memberikan kejutan istimewa buat mereka. Bergantung kepada kewangan anda, anda boleh menghantar hadiah seperti coklat dan bunga.

Anda juga boleh menunjukkan kreativiti anda dengan memberikan kad istimewa buatan sendiri.

Sertakan juga foto kenangan anda bersama sahabat anda.

Sahabat sejati tidak mungkin berganti

Jika anda mempunyai sahabat sejati, hargailah mereka. Ini kerana nilai seorang sahabat itu tidak mungkin dapat ditukar ganti dengan wang ringgit.

Anda mungkin akan mengatakan, mempunyai ahli keluarga sudah mencukupi.

Tetapi sebenarnya antara hubungan persahabatan dan kekeluargaan mempunyai batasan dan nilai yang berbeza.

Ada masanya anda akan memerlukan individu bergelar kawan baik sebagai tempat untuk berkongsi perasaan dan rahsia hati.

Percayalah, hidup akan menjadi sunyi tanpa insan bergelar sahabat. Jadi hargailah kawan baik anda!


6 Punca Sakit Tekak Ketika Menelan, No. 4 Mesti Ramai Yang Lakukan!

Sukarnya hendak makan dan minum kalau ada masalah
 sakit tekak ketika menelan
. Ramai orang mungkin sangka bahawa ia adalah angkara sakit tekak tonsil tetapi mungkin wujud isu lain yang menjadi dalangnya. Jom baca artikel untuk tahu!

Untuk mendapatkan lebih banyak informasi Keadaan Telinga, Hidung & Tekak, sila klik
di sini
.

Kesakitan abnormal pada tekak, berbahaya?

Untuk pengetahuan anda semua, sakit tekak ketika menelan (
odynophagia
atau
 dysphagia)
biasa berlaku pada b
ahagian tekak, kerongkong dan mulut
 apabila sedang makan, minum atau menelan air liur.

Kesakitan ketika menelan mungkin boleh menjadi gejala pelbagai jenis penyakit dengan kesan dan akibat berbeza bergantung kepada punca masalah tersebut terjadi kepada individu masing-masing.

Dalam sesetengah kes yang biasa, kesakitan itu mungkin boleh sembuh dengan sendiri, cepat serta mudah namun masih boleh berlangsung dalam tempoh masa panjang gara-gara punca lebih serius.

Lazimnya,
masalah ini dikaitkan dengan
 sakit tekak tonsil bengkak dan merah yang disebabkan pelbagai jenis penyakit dengan tidak ada satu punca tunggal atau spesifik dapat diputuskan oleh pakar.

Persoalannya, apa punca isu ini berlaku dan berulang? Adakah ia juga tanda kondisi yang bahaya?

Apa punca sakit tekak tonsil ketika menelan?

Seperti mana kami kata di atas tadi, kesakitan ketika menelan mungkin adalah antara gejala-gejala keadaan kesihatan yang kurang serius seperti
demam, selesema dan batuk ringan
 sahaja.

Dalam kes yang sedemikian, maka mungkin benar bahawa ia boleh sembuh dengan sendiri selepas beberapa tempoh waktu tertentu dan dibantu
pengambilan ubatan serta rawatan klinikal
.

Pun begitu, turut ada beberapa punca lain lagi yang mungkin jauh lebih berbahaya seperti berikut:

#1. Keradangan teruk pada anak tekak

Kadangkala, kesakitan itu mungkin muncul ekoran
anak tekak bengkak
 dan merah akibat daripada
kondisi tertentu termasuk tonsilitis
, laringitis, faryngitis atau esofagitis – keradangan pada kawasan tekak atau bahagian-bahagian lain yang terdekat.

Sakit tekak tonsil #2. Penyakit refluks gastroesofagus (GERD)

GERD terjadi akibat
injap rendah pada esofagus tidak tertutup
 dengan betul. Kesannya, asid perut akan kembali semula ke esofagus sekali gus menyebabkan anda mudah rasa mual dan muntah.

Bukan itu sahaja, ia turut mungkin menjadi punca individu mengalami sakit tekak ketika menelan.

#3. Jangkitan daripada kulat atau virus

Selain bakteria punca demam, selesema atau batuk ringan, infeksi kulat (Candida) dan virus (HIV) juga mungkin boleh memicu gejala lebih kurang sama
termasuk sakit tekak ketika menelan
.

Jangkitan daripada mikrob-mikrob itu turut akan mengakibatkan anak tekak bengkak dan merah selain menimbulkan banyak lagi kesan buruk lain yang memerlukan perhatian pakar segera.

#4. Amalan tabiat yang tidak sihat

Pengamalan tabiat menghisap rokok atau mengambil alkohol secara berlebihan tentu sahaja
 bakal menjejaskan kesihatan tekak
, oral serta tubuh badan keseluruhan lantas memicu masalah ini.

Dalam pada itu, pengambilan makanan dan minuman yang terlampau panas atau sejuk turut akan menyebabkan sakit tekak tonsil bengkak dan merah sekali gus mengakibatkan masalah yang serupa.

Sakit tekak tonsil ketika menelan akibat #5. Ulser

Kewujudan ulser atau luka pada tekak
, kerongkong dan mulut sudah tentu menyebabkan rasa sakit tekak ketika menelan yang anda harus rawat sebelum ia membawa ketidakselesaan melampau.

#6. Kanser

Akhir sekali, masalah ini juga mungkin
adalah indikator awal kanser tekak
 atau yang berkaitan. Ini merupakan kondisi yang paling membimbangkan kerana ia boleh membawa kesan lebih besar.

Bagaimana pula cara tepat untuk merawat?

Sekiranya anda mula perasan anak tekak bengkak dan merah selain rasa sakit ketika menelan, sila bertindak dengan kadar segera sebelum muncul kesan-kesan lain yang jauh lebih buruk.

Antara kesan buruk yang diperkatakan adalah wujud risiko di mana individu mengalami dehidrasi dan penurunan berat badan agak drastik gara-gara kesukaran untuk makan dan minum.

Maka, anda wajar mengambil langkah penting
 merawat masalah untuk menelan
 seperti di bawah:

Lihat kembali semua punca di atas dan rawat dengan kadar segera

Mengambil lebih banyak air kosong seperti saranan oleh pakar

Mengunyah makanan dengan lebih lama agar ia mudah ditelan

Mengemam lozeng bagi memberi kelegaan
 sementara apabila menelan

Dalam kes yang lebih teruk, tiub untuk memasukkan makanan dan minuman terus ke dalam perut mungkin diperlukan

Pembedahan minor untuk merawat
 ketidaknormalan pada tekak


Panduan Memakai Kanta Lekap

Kanta lekap membantu anda kelihatan jauh lebih baik dan menikmati penglihatan yang luas. Jika anda seorang yang baru memakai kanta lekap, ada beberapa kesukaran dan memakainya. Mata anda akan memerlukan sedikit masa untuk menyesuaikan diri tetapi lama-kelamaan anda akan lupa kewujudannya. Jangan bimbang, ia tidak akan mengambil masa yang lama! Berikut adalah beberapa panduan untuk pemakai kanta lekap baru dengan lebih mudah.

Memasukkan kanta ke mata

Pada mulanya, ia kelihatan agak rumit untuk memasuk dan mengambil kanta lekap. Ia mungkin agak kasar menyentuh mata pada mulanya, tetapi untuk pengetahuan anda, pengendalian kanta akan menjadi semudah memberus gigi anda.

Baca panduan langkah demi langkah untuk pendekatan yang mudah..

Sentiasa bermula dengan mata yang sama apabila anda masukkannya dan mengambil kanta anda, supaya tidak bercampur.

Dapat seorang rakan yang juga memakai kanta sentuh? Ia mungkin membantu jika mereka menunjukkan kepada anda bagaimana mereka memasukkan kanta lekap mereka.

Untuk nasihat lanjut, sila layari pengamal penjagaan mata anda untuk demonstrasi ulang kaji.

Tabiat yang baik

Anda perlu beri perhatian kepada “self-check” mata yang mudah sekali sehari. Anda perlu tanya diri anda: Bagaimana rasanya di mata saya? Bagaimana pandangan memakainya? Adakah boleh terus melihat dengan baik?

Sentiasa berhati-hati mencuci tangan dan mengeringkannya dengan tuala yang bersih sebelum anda menyentuh mata atau kanta lekap.

Jangan gosok mata anda. Ia adalah mudah untuk menyentuh mata tanpa berfikir mengenainya, tetapi anda tidak mahu untuk mendapatkan apa-apa kotoran atau minyak dari jari anda di mata anda, atau membuka kanta lekap anda.

Kekal tabiat kebersihan yang baik. Membersih, membasmi dan menyimpan kanta anda dan bekas kanta sebagai petunjuk. Jangan sekali-kali mencuci kanta lekap atau bekas kanta dengan air paip.

Bagi kaedah yang mudah dan berkesan untuk membersihkan dan menjaga kanta lekap yang boleh diguna semula, lihat rutin di sini.

Berpegang kepada pelan dan ingat untuk menggantikan kanta lekap anda seperti yang dicadangkan oleh pengamal penjagaan mata anda.

Jangan memakai kanta lekap anda untuk lebih lama daripada panduan pengamal penjagaan mata anda.

Bolehkah anda merasakan kanta dalam mata anda?

Jika kanta lekap anda adalah kedudukan yang tidak betul, anda tidak perlu dapat merasai kewujudannya. Berikut adalah beberapa perkara yang perlu disemak:

Adakah kanta dalam bulatan yang betul?
Sekiranya lensa berada di dalamnya, ia tidak akan sesuai dengan betul dan mungkin berasa sedikit pelik.
Untuk berfunsi dengan cara yang bulat itu, hanya meletakkan kanta di hujung jari anda dan tahan cahaya itu. Jika ia kelihatan seperti cawan, ia bersedia untuk dibuang.

Adakah anda mempunyai bulu mata, zarah kecil daripada batu-batu kecil pada kanta? Dengan bersih, tangan yang kering,
hati-hati keluarkan kanta dari pusat mata terbuka anda dan dengan mudah gerakkan kanta ke pusat sambil menggunakan tekanan jari pada kelopak mata atas dan bawah.

Adakah kanta yang rosak?
Pecah atau lusuh dalam kanta akan menggelapkan mata anda. Jika anda berfikir kanta anda pecah atau koyak, basuh dan keringkan tangan anda dengan tuala yang bersih dan ganti dengan yang baru.

Adakah mata anda berasa kering?

Kebanyakan orang merasa mata mereka kering di sekitar penyaman udara, asap, habuk atau jika mereka menghabiskan tempoh masa yang panjang menggunakan komputer. Berikut adalah beberapa tip untuk membantu jika anda juga memakai kanta lekap.

Menggunakan titisan
pembasahan semula
 (
rewetting
) yang disyorkan oleh pengamal penjagaan mata untuk menjaga mata anda terhidrat.

Minum banyak air untuk memastikan bahawa tubuh anda juga terhidrat.

Kerap berkelip, untuk kekal sebagai lapisan kelembapan pada mata anda, terutamanya apabila bekerja dengan skrin komputer atau menonton televisyen.

Memakai kanta lekap terutamanya yang direka untuk mengekalkan kelembapan.


Meninggal Dunia Disebabkan Pendarahan Otak, Fahami Simptom, Elak Maut & Cacat Kekal

Bagaimana pendarahan otak boleh berlaku? Teruskan membaca artikel ini untuk mengetahuinya.

Untuk mendapatkan lebih banyak info tentang Sistem Saraf & Otak, sila dapatkannya
di sini.

Definisi

Apa itu Pendarahan Otak?

Turut dikenali sebagai pendarahan intraserebrum (ICH) adalah
sejenis strok.
 ICH berlaku apabila darah tiba-tiba pecah ke dalam tisu otak, menyebabkan kerosakan kepada otak.

Darah dari trauma menyebabkan iritasi pada tisu otak, yang mengakibatkan bengkak. Ini dikenali sebagai edema serebrum. Darah yang terkumpul berhimpun
membentuk hematoma
.

Keadaan ini meningkatkan tekanan ke atas tisu di sekitarnya, akhirnya membunuh sel-sel otak.

Ini adalah kecemasan perubatan yang memerlukan rawatan segera. Kebanyakan pesakit akan mengalami beberapa tahap hilang upaya yang kekal.

Sesetengah pesakit sembuh sepenuhnya. Komplikasinya termasuklah strok, hilang
fungsi otak
, atau kesan sampingan daripada ubat-ubatan atau rawatan.

Kematian mungkin berlaku, dan boleh berlaku dengan cepat walaupun dengan rawatan perubatan yang segera.

Baca juga:

Apakah kebarangkalian Pendarahan Otak?

Keadaan kesihatan sangat biasa berlaku dan dijumpai pada sebarang peringkat umur. Ia lebih sering dihidapi oleh
lelaki berbanding perempuan.

Ia boleh diuruskan dengan mengurangkan faktor-faktor risiko anda. Sila berbincang dengan doktor anda untuk maklumat lanjut.

Simptom-simptom

Apakah simptom-simptom Pendarahan Otak?

Antara simptom umum:

Sakit kepala
 secara tiba-tiba yang teruk;

Lemah pada lengan atau kaki;

Loya, muntah;

Kecerdasan berkurang;

Kesukaran bercakap atau memahami pertuturan;

Kesukaran menelan;

Kesukaran
menulis atau membaca
;

Masalah penglihatan pada satu atau kedua-dua mata;

Hilang keseimbangan dan koordinasi, pening;

Sikap tidak peduli, mengantuk, lesu;

Hilang kesedaran;

Kekeliruan, kecelaruan;

Deria rasa
 yang tidak normal

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan mengenai simptom, sila berunding dengan doktor anda.

Bila saya harus berjumpa doktor?

Jika anda mempunyai sebarang tanda-tanda atau simptom-simptom yang disenaraikan di atas atau mempunyai sebarang pertanyaan, sila berunding dengan doktor anda.

Tubuh badan
setiap orang memberi tindak balas secara berbeza. Adalah lebih baik untuk berbincang dengan doktor anda tentang rawatan terbaik mengenai situasi anda.

Punca

Apakah Punca Pendarahan Otak?

Trauma
. Kecederaan adalah punca utama pendarahan dalam  bagi mereka yang berusia lebih muda daripada 50 tahun.

Tekanan darah tinggi
. Keadaan kronik ini jika berlarutan dalam tempoh masa yang panjang boleh menyebabkan dinding saluran darah lemah. Tekanan darah tinggi yang tidak dirawat adalah punca utama pendarahan yang boleh dicegah.

Aneurisme.
Dinding saluran darah yang lemah boleh mengembang sehingga pecah dan menyebabkan pendarahan dalam otak.

Keabnormalan saluran darah
. Kelemahan dalam saluran darah di dalam dan sekitar otak boleh berlaku sejak lahir dan hanya didiagnosis apabila terdapat simptom.

Amiloid angiopati
. Ini adalah satu kelainan pada dinding saluran darah yang kadangkala berlaku dengan penuaan dan tekanan darah tinggi. Ia boleh menyebabkan banyak pendarahan kecil yang tidak disedari hinggalah berlakunya pendarahan besar.

Penyakit darah atau pendarahan
. Hemophilia dan
anemia sel sabit
 kedua-duanya boleh menyumbang kepada penurunan tahap platelet darah.

Penyakit hati
.Keadaan ini dikaitkan dengan peningkatan risiko pendarahan secara umum.

Ketumbuhan otak.

Faktor-faktor Risiko

Apakah yang meningkatkan risiko saya kepada Pendarahan Otak?

Terdapat banyak faktor-faktor risiko, seperti:

Penyakit jantung
, seperti tekanan darah tinggi.

ICH lebih kerap berlaku dalam kalangan lelaki berbanding wanita.

ICH lebih biasa berlaku dalam kalangan
African Americans
 dan rakyat Jepun usia muda dan pertengahan umur.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Pendarahan Otak didiagnosis?

Doktor anda boleh menentukan
bahagian otak
 anda yang terjejas berdasarkan simptom anda.

Pelbagai ujian pengimejan, seperti imbasan CT atau MRI boleh mendedahkan pendarahan dalaman atau pengumpulan darah.

Pemeriksaan neurologi
 atau mata, yang boleh menunjukkan saraf optik yang membengkak boleh dilaksanakan.

Tusukan lumbar (
spinal tap
) biasanya tidak dilakukan, kerana ia mungkin berbahaya dan memburukkan lagi keadaan.

Bagaimana pesakit dirawat?

Rawatan bergantung kepada lokasi, punca, dan kedalaman pendarahan.

Pembedahan mungkin diperlukan untuk mengurangkan bengkak dan mencegah pendarahan.

Bergantung kepada lokasi d
arah beku
, craniotomi atau aspirasi stereotaktik boleh dilaksanakan. Ubat-ubatan tertentu juga boleh ditetapkan.

Ini termasuklah ubat penahan sakit, kortikosteroid, atau diuretik untuk mengurangkan bengkak dan
anticonvulsants
 untuk mengawal sawan.

Rawatan jangka panjang akan diperlukan untuk mengatasi simptom yang disebabkan oleh
kerosakan otak.

Bergantung kepada simptom-simptom anda, rawatan mungkin termasuk terapi fizikal, pertuturan, dan pekerjaan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Pendarahan Otak?

Perubahan gaya hidup dan rawatan sampingan berikut mungkin dapat membantu anda menangani keadaan ini:

Rawatan tekanan darah tinggi. Kajian menunjukkan bahawa 80% daripada pesakit  yang mengalami pendarahan  mempunyai sejarah tekanan darah tinggi. Perkara yang paling penting yang boleh anda lakukan adalah pencegahan melalui diet, senaman, dan ubat-ubatan.

Tidak merokok.

Berhati-hati dengan beberapa bahan seperti kokain yang boleh meningkatkan risiko pendarahan.

Memandu dengan berhati-hati, dan memakai tali pinggang.

Pakai topi keledar jika anda menunggang motosikal.

Berhati-hati dengan penggunaan Coumadin. Jika anda mengambil ubat yang turut dikenali sebagai warfarin ini, pastikan anda hadir temu janji berkala dengan doktor anda untuk memastikan tahap dalam darah terkawal.

Memastikan diabetes di bawah kawalan.

Mengekalkan gaya hidup yang sihat.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Betul Ke Permainan Video Seperti PUBG Beri Pengaruh Negatif Pada Remaja?

Ketika berada di kedai mamak, cuba anda perhatikan sekeliling. Sudah pasti anda dapat melihat sekumpulan anak muda sedang melepak tetapi tidak bersembang sesama mereka. Di tangan mereka pula kelihatan telefon pintar yang disengetkan dan jari-jemari mereka berhempas-pulas menekan skrin. Buat anda yang belum tahu, mereka sebenarnya sedang bermain permainan video!

Permainan video adalah satu trend

Seiring dengan kemajuan dunia teknologi kini, legasi permainan video juga telah berevolusi semakin canggih. Anda tidak perlu lagi membeli set konsol yang perlu disambungkan ke televisyen seperti
Playstation
,
Nintendo
atau
X-Box
. Sekarang, apa yang anda perlukan hanyalah sebuah
smartphone
.

Dengan telefon pintar, anda boleh memuat turun aplikasi
video games
 yang anda mahu. Modal yang diperlukan, hanyalah internet atau wi-fi sahaja. Disebabkan itu, golongan remaja yang mungkin masih belajar dan belum bekerja sangat gemar mengisi masa lapang dengan bermain permainan ini bersama rakan-rakan mereka.

Fenomena PUBG di seluruh dunia

Player Unknown Battleground
 (PUBG) adalah permainan video yang menjadi kegilaan para remaja kini. Selain itu,
Clash of Clans
 (COC),
Mobile Legends
 (ML),
Call of Duty
(COD) juga adalah permainan popular yang boleh dimainkan dengan telefon pintar.

Buat anda yang belum tahu, PUBG adalah permainan
first-person shooter
 yang boleh dimainkan secara dalam talian sehingga 100 pemain. Objektifnya, pemain akan ditempatkan di satu pulau bersama pemain lain dan mereka perlu membunuh antara satu sama lain.

Jika menang, anda akan dilaungkan dengan slogan ‘winner winner chicken dinner’. Kedengaran menarik, bukan?

Pengaruh negatif terhadap remaja

Persoalannya, adakah
video games
seperti PUBG ini akan memberi pengaruh negatif terhadap remaja? Sebenarnya, ia bergantung kepada remaja itu sendiri.

Di Rusia, ada satu kes yang melibatkan seorang remaja lelaki bertindak membunuh seorang wanita semata-mata kerana mahu merasai sendiri pengalaman membunuh di dunia nyata. Ini semua ekoran pengaruh daripada permainan video yang ganas!.

Remaja yang berusia 15 tahun itu bertindak menikam mangsa yang berusia 21 tahun, sebaik sahaja mangsa mengeluarkan wang daripada mesin pengeluaran wang automatik (ATM) di Moscow. Akibatnya, wanita itu maut di tempat kejadian.

Pun begitu, tidak adil untuk mengatakan bahawa
video games
seperti PUBG ini adalah puncanya. Ya, ia memang permainan yang ganas dan mungkin akan mendorong seseorang itu menjadi ganas juga . Namun, perlakuan jenayah kejam seperti ini adalah pilihan individu itu sendiri.

Konklusi

Kesimpulannya, permainan video seperti PUBG ini berkemungkinan akan memberi pengaruh buruk kepada remaja ekoran corak permainannya yang ganas dan melibatkan senjata dan pembunuhan.
Namun, tidak adil untuk menyalahkan permainan ini sepenuhnya
. Kadangkala, ada faktor risiko lain yang menyebabkan perlakuan ganas remaja terutamanya yang membabitkan
kesihatan mental
 mereka.

Jadi, tidak salah untuk anda bermain
video games
yang sangat
trending
kini. Jika anda mahu bermain PUBG di kedai mamak bersama-sama rakan anda sekalipun, dipersilakan. Cuma, jangan terlalu bising pula dengan menjerit teruja apabila dapat ‘winner winner chicken dinner’, ya?

Hello Health Group
 tidak menyediakan nasihat perubatan, diagnosis, atau rawatan.

Baca juga:

Ketagihan Permainan Video Merupakan Masalah Mental Menurut WHO


Ibu Ayah, Usah Paksa Anak Peluk Salam Orang, Tapi Cuba Tukar Kepada 5 Cara Ini!

Biasanya apabila tiba musim perayaan, tidak kiralah Tahun Baru Cina, Deepavali, Hari Krimas atau sambutan Hari Raya, pastinya akan ada situasi salam hari raya dan berpelukan, betul tak? Si kecil juga tidak terkecuali apabila ada ahli keluarga yang ingin peluk anak.

Tetapi kadangkala ada anak-anak yang tidak mahu bersalaman atau berpelukan, jadi apakah tindakan anda? Memaksa atau menerima kehendak mereka tersebut?

Apakah adab bersalaman itu lebih penting atau keselesaan anak? Jom ketahui jawapannya dalam perkongsian artikel ini.

Untuk mendapatkan lebih banyak info tentang Keibubapaan, sila dapatkannya
di sini.

Rangsang IQ & EQ anak anda aidilfitri ini dengan salam raya yang kreatif. Sertai Peraduan Salam Kebaikan, Salam Penuh Harapan yang dianjurkan oleh Enfagrow A+ dan jangan lepaskan peluang untuk menang hadiah menarik!
Klik Di Sini untuk hantar penyertaan Salam Raya Kreatif anak anda.

Situasi selalu terjadi apabila ada yang ingin peluk anak

Senario memeluk atau bersalam ini bukanlah hanya terjadi ketika perayaan, bahkan berlaku setiap kali rumah dikunjungi saudara-mara.

Apabila ahli keluarga ingin pulang, kita biasanya akan memanggil anak untuk bersalaman, “Husna, salam Mak Long.”

Ada anak yang mudah menerima arahan. Terdapat juga anak yang teragak-agak – jelas menunjukkan mereka tidak mahu melakukannya – tetapi anda memaksa mereka untuk melakukannya, sama ada secara lisan atau literal.

Anda mungkin terfikir ia hanyalah pelukan, sekadar adab hari raya atau ketika bersama ahli keluarga. Namun
penerimaan anak
 terhadap keadaan tersebut mungkin berbeza.

Peluk anak biarlah atas kerelaan mereka

Tidak kira sama ada
anak lelaki atau perempuan
, kedua-duanya mempunyai hak melakukan sesuatu atau keinginan mereka sendiri.

Walaupun perbuatan bersalaman atau berpelukan kelihatan seperti adab hari raya, namun fikirkan mesej yang anda hantar melalui tindakan memaksa anak memberikan kasih sayang walaupun jelas mereka tidak mahu melakukannya.

Anda sedang ‘memberitahu’ mereka bahawa apabila ada individu dewasa yang mahukan pelukan atau ciuman, anak harus memberikannya walaupun tidak selesa – sekali gus memberi ruang kepada perbuatan gangguan seksual.

Sebaliknya, jika ibu bapa membenarkan anak menunjukkan kasih sayang mengikut istilah dan kerelaan mereka sendiri, anda mengajar mereka untuk mempunyai hak tersendiri berkaitan
perasaan dan emosi
.

Tindakan tersebut juga membantu anak menyedari bahawa anda menghargai perasaan mereka. Sekali gus membolehkan anak belajar bahawa mereka mempunyai hak untuk mengatakan tidak.

Memaksa anak juga dalam masa yang sama mengajar mereka bahawa individu dikenali sentiasa boleh menyentuh mereka. Kesannya anak mungkin tidak akan berkongsikan kepada anda jika
berlakunya gangguan seksual.

Pentingnya keselesaan si kecil dalam situasi peluk anak

Ibu bapa
 perlu membantu anak memahami jika keadaan atau sesuatu perkara membuatkan mereka tidak selesa, jangan lakukannya. Walaupun ia melibatkan pelukan atau bersalaman dengan datuk, nenek mahupun ahli keluarga lain.

Tidak dinafikan, pelukan dan ciuman daripada ahli keluarga adalah sebagai
tanda kasih sayang
 kepada si kecil. Namun itu tidak bermakna anda boleh membiarkan anak berada dalam keadaan tidak selesa secara fizikal hanya kerana tidak mahu menyakiti hati ahli keluarga lain.

Ia adalah tanggungjawab ibu bapa untuk menentukan bahawa anak tidak perlu dipaksa melakukan sesuatu di luar kehendak mereka selagi berada dalam landasan yang betul.

Baca juga:

Pilihan adab hari raya yang boleh diamalkan

Apabila anda meminta si kecil bersalaman atau memeluk ahli keluarga tetapi permintaan tersebut ditolak, pastinya timbul rasa kejanggalan, bukan?

Jadi untuk mengelakkan situasi tersebut, anda boleh mencuba beberapa tip berikut:

Berikan pilihan sebelum membiarkan ahli keluarga peluk anak

Tanyakan kepada si kecil sama ada mereka boleh memberikan pelukan, ciuman atau salam hari raya kepada ahli keluarga lain, contohnya “Tok mesti suka kalau Husna
kiss
Tok, Husna nak
kiss
 tak?”

Pastikan anda menerima dan menghormati apa sahaja pilihan mereka. Ia akan memperkasakan anak untuk mengetahui apabila mereka selesa dan tidak selesa dengan kasih sayang secara fizikal.

Jelaskan kepada keluarga dan sahabat

Ia mungkin konsep asing bagi ahli keluarga apabila anda membenarkan anak membuat pilihan sama ada mereka mahu atau tidak
memeluk mahupun mencium
 seseorang.

Perjelaskan secara terbuka bahawa itu pilihan yang anda mahukan untuk si kecil – untuk tidak memaksa mereka memberikan kasih sayang fizikal sekiranya tidak selesa.

Perkukuhkan rasa hormat dalam hal peluk anak

Dalam masa yang sama, terangkan kepada anak bahawa penolakan untuk bersalaman, berpelukan atau berciuman bukanlah alasan untuk mereka menjadi
tidak beradab
. Ajari mereka untuk menolak dengan penuh hormat.

Jangan lupa untuk memuji mereka sekiranya anak melakukannya dengan baik.

Berbincang mengenai hak mereka

Sebaiknya berbincang dari hati ke hati
bersama anak
. Perjelaskan kepada mereka mengenai pilihan yang ada. Didik mereka mengenai ‘sentuhan selamat’ dan ‘sentuhan tidak menyelesakan’.

Komunikasi seperti ini dapat membantu anak untuk berasa lebih selesa berkongsi segalanya dengan anda tanpa merahsiakan apa-apa.

Selain peluk anak, anda boleh galakkan kasih sayang bukan fizikal

Anak mungkin mempunyai cara tersendiri untuk menunjukkan kasih sayang mereka – seperti memberikan lukisan atau
menyanyikan lagu
 untuk mereka. Galakkan anak untuk mempamerkan kasih sayang dengan cara mereka sendiri.

Sekiranya ibu bapa memaksa anak untuk menunjukkan kasih sayang walaupun mereka tidak selesa, ia seperti kita mengajar si kecil untuk mengabaikan gerak hati. Sekali gus ada risiko diambil kesempatan oleh individu lain.

Usah memaksa anak
memberikan pelukan
, salam hari raya atau ciuman, sebaiknya biarkan mereka memilih dan melakukannya dengan seikhlas hati.


9 Perkara Setiap Wanita Perlu Tahu Mengenai Lelaki

Apakah 9 perkara yang perlu anda ketahui mengenai lelaki untuk mengekalkan hubungan yang bahagia dan tahan lama? Periksa artikel di bawah.

Lelaki adalah romantik

Apabila ia melibatkan romantik, tidak semua lelaki menunjukkan bahawa mereka peduli dan merancang untuknya. Walau bagaimanapun, adalah benar bahawa lelaki akan melakukan apa-apa sahaja untuk menarik perhatian wanita. Rancangan mereka untuk makan malam yang romantis mungkin tidak sama seperti yang wanita mahukan, tetapi ingat bahawa mereka berusaha keras untuk idea itu dan mereka akan sangat kecewa jika anda tidak menghargai usahanya.

Lelaki benci apabila dirinya dibandingkan dengan orang lain

Sama seperti kanak-kanak perempuan, lelaki mempunyai rasa tidak selamat. Tambahan pula, lelaki umumnya makhluk yang ego. Oleh itu, sentiasa mengingatkan atau membandingkan mereka dengan beberapa orang lain akan merosakkan harga dirinya dengan teruk.

Lelaki suka hidangan
home-made

Itu adalah fakta bahawa lelaki akan suka jika pasangannya boleh memasak. Mereka berasa sayang dan dihargai menikmati hidangan yang telah disediakan oleh pasangan untuknya.

Lelaki ingin dikagumi

Lelaki bukan makhluk yang sempurna. Walau bagaimanapun, mereka mahu wanita memecahkan egonya walau sedikit.

Lelaki seperti wanita, bebas dari segi kewangan

Kita sering melihat lelaki sebagai orang yang perlu membayar semua bil. Walau bagaimanapun, pandangan itu telah luput pada masa kini. Lelaki akan mengasihi pasangannya yang bersungguh-sungguh mengenai keadaan kewangan mereka. Jika anda tahu bahawa dia mempunyai kekurangan wang atau wang yang sedikit, jangan meminta hadiah mahal atau makan di restoran 5 bintang.

Anda perlu berbuat baik terhadap rakan dan keluarganya

Walaupun dia bertindak seperti tidak peduli jika anda bersama keluarga atau tidak, dia sememangnya banyak memberi perhatian kepada perkara ini. Begitu juga dengan rakan-rakannya. Jika anda baik terhadap mereka, dia akan sangat menghargainya.

Lelaki tidak bagus dengan butiran (
details
)

Berbeza dengan pasangan wanitanya, lelaki tidak bagus dalam mengingati butirannya. Dia boleh lupa untuk mengambil jaket anda, atau membeli bunga yang anda suka. Walau bagaimanapun, jika dia sentiasa melupakan perkara yang paling anda sayangi, atau melupakan peristiwa penting seperti hari jadi anda dan sebagainya, anda mungkin ingin memikirkan semula perhubungan anda.

Lelaki seorang yang beremosi

Walaupun lelaki boleh bertindak dengan emosinya untuk kelihatan kental dan tenang, ingat bahawa mereka juga mempunyai perasaan. Berikan perhatian terhadapa apa yang anda katakan kerana ia boleh merosakkannya lebih daripada yang anda fikirkan.

Lelaki mahu dihargai

Anda mungkin sudah mengetahuinya tetapi adalah benar bahawa lelaki selalu ingin berasa dihargai. Ia boleh menjadi perkara kecil, seperti menukar mentol lampu atau membaiki sinki. Bertanya kepadanya sama ada memerlukan bantuan dan ia akan membuatkan mereka berasa diperlukan dan penting.

Sama seperti wanita, lelaki perlu dihargai dan disayangi. Kenali sedikit mengenai mereka melalui artikel ini akan membantu anda membina hubungan yang lebih kuat dengan pasangan anda.


Bagaimana Ingin Memastikan Bilik Tidur Sentiasa Kemas?

Siapa yang suka tidur dalam bilik bersepah? Sudah tentu tiada seorang pun akan menyukainya. Jom ketahui 2 cara kemas bilik tidur yang boleh anda amalkan,
confirm
 selesa nanti.

Untuk mendapatkan lebih banyak info tentang Habit Sihat, sila dapatkannya
 di sini.

Cara kemas bilik tidur

Bilik tidur
 ialah ruang peribadi bagi setiap individu. Di sinilah tempat anda tidur dan berehat.

Selepas penat bekerja, anda tentu ingin mendapatkan suasana yang kondusif untuk merehatkan otot.

Baca juga:

Tetapi kalau katil tidak teratur, lantai penuh dengan kain, dan semuanya tunggang-langgang,
keletihan
 bakal berubah menjadi tekanan.

Bagaimana ingin menjadikan
bilik cantik dan kemas
? Cuba dua langkah mudah ini.

1. Kurangkan barang di dalam bilik

Anda tahu mengapa bilik anda menjadi sempit dan sentiasa bersepah? Antara sebabnya ialah barang yang terlalu banyak.

Cuba lihat
almari baju
, berapa banyak pakaian lama yang sudah tidak dipakai?

Sebahagiannya mungkin sudah rosak dan sepatutnya dibuang tapi kerana terlalu “sayang”, ia terus disimpan. Akhirnya hanya akan membuatkan almari penuh.

Katil pula, anda tidak perlu terlalu banyak bantal. Satu untuk kepala, satu bantal peluk, dan selimut. Itu sudah cukup. Lagi banyak bantal, lagi banyak barang yang perlu dikemas.

Tandas, buang semua berus gigi, ubat gigi, pisau cukur, dan botol sabun lama yang sudah tidak digunakan. Tinggalkan barang yang anda sedang guna sahaja. Selebihnya, buang atau simpan di tempat khas.

Contohi budaya “minimalis”
masyarakat Jepun
 yang hanya membeli barang mengikut keperluan.

Berhenti membeli barang hanya kerana ada promosi sedangkan belum tentu akan menggunakannya. Apabila ada keperluan, baru cari dan beli. Jika ada promosi, itu bonus!

2. Buat rutin, antara cara kemas bilik tidur

Rutin sangat membantu bagi sesetengah individu. Anda tidak semestinya perlu buat jadual bertulis, simpan dalam minda sahaja sudah cukup baik.

Contoh rutin ialah:

Kemas katil setiap pagi selepas bangun dari tidur.

Basuh dan
lipat baju
 dua hari dalam seminggu.

Sapu dan mop bilik seminggu sekali.

Tukar
cadar tilam
 dan bantal setiap dua minggu.

Lakukan pembersihan atau
clearance
pada barang-barang lama yang sudah tidak dipakai.

Mungkin agak susah pada awalnya tetapi lama kelamaan, ia akan menjadi satu kebiasaannya.


Tak Tahan Tanggung Sakit Setiap Bulan! Bolehkah Hentikan SENGGUGUT Buat Selama-lamanya?

Sakit
period
 boleh berlaku sebelum atau semasa haid wanita. Intensiti kesakitan pula bermula daripada rasa
ketidakselesaan ringan hingga kekejangan yang teruk.
 Adakah wanita perlu menghadapi kesakitan ini hingga menopaus? Wujudkah cara hilangkan senggugut, secara kekal?

Ada berita baik! Sebenarnya, terdapat cara untuk merawat atau menghentikan sakit berkaitan haid.

Namun, untuk menghentikan sakit
period
 secara kekal, anda perlu mencuba beberapa opsyen rawatan atau remedi sebelum dapat mengenal pasti jalan penyelesaian yang terbaik.

Cubaan untuk hilangkan senggugut juga mungkin lebih sukar sekiranya anda memiliki penyakit sedia ada yang memerlukan perhatian.

Artikel kali ini akan membincangkan pemicu di sebalik kesakitan haid dan melihat pilihan rawatan atau remedi rumah yang dapat menghentikannya secara kekal!

Untuk mendapatkan lebih banyak info tentang Kesihatan Wanita, sila dapatkannya
di sini.

Kesakitan haid, apa puncanya? Bolehkah ia dihentikan secara kekal?

Semasa kitaran haid bulanan wanita, lapisan rahim atau endometrium menebal untuk membolehkan kehamilan berlaku.

Haid, juga dikenali sebagai menstruasi,
berlaku apabila tubuh menyingkirkan lapisan ini melalui faraj
 kerana tidak berlaku kehamilan.

Untuk membolehkan proses penyingkiran lapisan endometrium, otot-otot rahim bakal berkontraksi dan mengendur dengan corak yang tidak teratur.

Pergerakan ini akan bantu lapisan rahim untuk gugur, membolehkannya keluar melalui serviks dan lantas ke faraj.

Pun begitu, pengecutan otot-otot rahim ini boleh menyebabkan ketidakselesaan!

Intensiti ketidakselesaan ini juga boleh melibatkan kekejangan ringan hingga sangat menyakitkan. Kesakitan yang
berkaitan dengan haid dikenali sebagai senggugut (dysmenorrhea).

Menurut
American College of Obstetrics and Gynecologists
 (ACOG), lebih separuh daripada wanita mengalami senggugut selama 1-2 hari setiap bulan!

Selain itu, memiliki penyakit sedia ada yang tertentu juga berupaya membuatkan kesakitan dialami lebih parah.

Rawatan klinikal yang dapat hilangkan senggugut, secara kekal..

Perlu kalian faham, setiap tubuh manusia bertindak balas secara berbeza terhadap ubat-ubatan. Lain orang, lain kesan yang dialami.

Walau bagaimanapun, terdapat pelbagai rawatan klinikal yang mungkin disarankan doktor untuk bantu hilangkan senggugut secara kekal!

#1 Peranti progestin

Progestin merupakan hormon progesteron berbentuk sintetik dan ada beberapa jenis progestin yang boleh bantu menghentikan sakit
period
, antaranya:

Suntikan kontraseptif:
 Wanita bakal memerlukan suntikan kontraseptif setiap 3 bulan.

Peranti intrauterin (IUD):
 IUD adalah
alat berbentuk T yang dimasukkan ke dalam rahim.
 IUD progestin dapat bertahan selama 3-5 tahun.

Implantable rod
:
 Doktor boleh meletakkan
rods
 yang nipis ini tepat di bawah kulit lengan. Setelah ditanam, ia akan melepaskan progestin secara berterusan untuk mencegah kehamilan.
Rods
 yang ditanam perlu digantikan setiap 3 ke 5 tahun.

Mana-mana wanita yang berhasrat untuk hamil dan juga mencegah sakit
period
 harus membincangkan kaedah alternatif bersama doktor mereka.

#2 Kontraseptif hormon

Untuk makluman,
kontraseptif hormon tersedia dalam pelbagai bentuk
, termasuk tablet oral, suntikan dan alat yang dimasukkan ke dalam faraj.

Kontraseptif oral

Kontraseptif oral berfungsi dengan menggunakan hormon untuk mengelak ovari melepaskan telur. Pil kontraseptif oral boleh didapati dalam 2 jenis yang berbeza:

Pil
progesterone-only
:
 Pil ini hanya mengandungi progesteron. Doktor boleh mempreskripsikan ubat ini untuk mereka yang tidak boleh mengambil pil gabungan

Pil gabungan:
 Pil kontraseptif gabungan mengandungi estrogen dan progesteron. Hormon ini penting dalam kitaran haid

Kedua-dua bentuk kontraseptif oral dapat bantu menghentikan kesakitan.

Untuk memastikan pil perancang yang diambil berkesan, wanita perlu mengambilnya seperti diarahkan, setiap hari.

Selain itu, kontraseptif oral boleh mengakibatkan beberapa wanita mengalami haid yang lebih ringan dan kerap.

Jadi, jika kontraseptif oral tidak berupaya hilangkan senggugut, anda boleh memakannya untuk
menghentikan haid dengan sepenuhnya!

Namun, dapatkan khidmat nasihat dan kebenaran doktor terlebih dahulu sebelum mengubah cara pengambilan pil perancang, okey?

#3 Merawat masalah kesihatan sedia ada

Kadangkala, senggugut yang teruk berpunca daripada kondisi perubatan sedia ada, yang mungkin tidak kalian sedari.

Dalam kes-kes ini, menerima rawatan untuk kondisi yang dialami dapat mengurangkan sakit senggugut.

Antara kondisi yang berupaya memicu kesakitan, merangkumi:

Fibroid rahim

Adenomiosis

Endometriosis

Remedi rumah yang boleh hilangkan senggugut

Ubat tahan sakit yang turut digelar sebagai ubat
nonsteroidal anti-inflammatory drug
 (NSAIDs) dapat bantu mengurangkan sebarang kesakitan akibat haid.

NSAID yang boleh diperolehi di kaunter farmasi, seperti aspirin dan ibuprofen, juga boleh mengurangkan sakit senggugut dan
mencegah rasa mual serta cirit-birit.

Bergantung pada tahap keparahan dialami, NSAID mungkin dapat menghentikan kesakitan sepenuhnya!

Walau bagaimanapun, anda mungkin terpaksa mengambil NSAID setiap kali haid, untuk melegakan rasa sakit.

Kaedah-kaedah melegakan kesakitan dengan cepat

Kaedah di bawah mungkin tidak mampu hilangkan senggugut secara kekal, tetapi ia dapat memberikan kelegaan dengan cepat!

Golongan wanita yang lebih gemar untuk menghilangkan rasa sakit dengan kadar yang cepat boleh mencuba:

Senaman ringan

Tuam botol air panas atau pek panas ke perut mereka

Mandi atau berendam di dalam air suam

Mengurut kawasan yang sakit dengan lembut

Amalkan teknik relaksasi, seperti yoga atau Pilates

Menggunakan alat rangsangan saraf elektronik
transcutaneous
, yang memberikan arus elektrik ringan ke perut untuk kurangkan kesakitan

Bagi mereka yang ingin hilangkan senggugut secara kekal, doktor boleh mencadangkan beberapa jenis rawatan yang berbeza.

Sekiranya masalah kesihatan seperti fibroid rahim menjadi pemicu rasa sakit anda, rujuk doktor atau pakar sakit puan untuk mendapatkan rawatan yang bersesuaian.


Aktiviti Memancing Bukan Hobi Buang Masa! Ini 7 Manfaat Jadi Kaki Pancing!

Ramai yang fikir memancing merupakan satu aktiviti yang tidak berfaedah. Manakan tidak, alatan memancing sahaja boleh mencecah ratusan atau ribuan ringgit, manakala aktivitinya cuma duduk sahaja dan tunggu hingga ikan makan umpan.

Nampak macam membazir masa bukan!

Sebenarnya, aktiviti memancing mempunyai banyak rahsia yang anda mungkin tidak tahu. Malah, seperti hobi yang lain, memancing merupakan aktiviti yang sihat untuk fizikal dan mental seseorang.

Memancing bukan sahaja mampu merendahkan tahap stres seseorang, malah ia juga boleh bantu lelaki
jadi makin cergas!

Tak percaya? Jom baca artikel kami di bawah!

7 sebab mengapa anda perlu jadikan memancing satu hobi

1. Bantu anda jadi lebih cergas

Bukan mudah untuk mendaratkan seekor ikan yang bersaiz besar ya! Seorang lelaki perlu merangsang kekuatan pada bahagian lengan, bahu, belakang dan juga kaki untuk menarik seekor ikan ke darat.

Bukan itu sahaja, kadang-kadang, tempat memancing yang menjadi
port
 juga jauh daripada kawasan awam. Peminat aktiviti memancing
perlu mendaki sedikit
 ataupun berjalan 10 hingga 15 minit sebelum tiba ke destinasi yang dituju.

Tambah lagi, khemah dan peralatan memancing juga perlu dipasang, dan semua aktiviti ini juga perlukan tenaga!

Siapa kata aktiviti memancing ini hanya duduk dan tunggu sahaja?

2. Memancing tambah vitamin D dalam badan

Vitamin D banyak terkandung dalam sinaran matahari. Oleh itu, individu yang sukakan aktiviti yang dilakukan di luar rumah pasti dapat menerima vitamin D yang cukup untuk badan.

Antara fungsi vitamin D adalah untuk membantu penyerapan kalsium dan juga phosphorus dalam badan. Vitamin D juga bantu sistem imun berfungsi dalam kadar yang normal.

Jika anda
tidak mendapat vitamin D yang mencukupi
, penyakit seperti osteoporosis boleh menyerang anda di kemudian hari.

Selain itu, vitamin D yang cukup juga dapat merendahkan risiko seseorang untuk menghidap depresi.

3. Lebih fokus

Menurut pakar, individu yang gemar menghabiskan masa dikelilingi dengan alam sekitar mempunyai keupayaan untuk fokus dengan lebih lama.

Tambah lagi, di dalam jurnal
British of Sports Medicine
, individu yang suka duduk di bawah pohon yang rendang dan menghabiskan masa di tepi sungai mempunyai keupayaan untuk
fokus dalam jangka masa yang lebih panjang.

4. Hobi memamcing bantu kurangkan stres

Kajian mendapati bahawa orang dewasa yang mempunyai hobi
 kurang berisiko untuk mengalami stres
 ataupun depresi.

Mereka juga mempunyai
mood
 yang lebih baik jika dibandingkan dengan individu lain yang tidak mempunyai hobi.

Aktiviti memancing yang membolehkan peminatnya untuk keluar menghirup udara segar sambil menghayati keindahan alam sekitar sudah pasti boleh membuatkan sesiapa sahaja rasa lebih tenang dan bahagia.

Jika anda alami masalah tidur malam, cuba libatkan diri dengan aktiviti memancing. 40% orang dewasa mendapati mereka lebih tenang ketika berada di sekeliling air.

5. Individu dengan hobi memancing banyak kawan, sahabat

Hobi memancing juga dapat
 bantu eratkan tali persahabatan ataupun ikatan kekeluargaan.

Pasti seronok bukan jika sepanjang hari dikelilingi oleh orang yang mempunyai minat dan juga hobi yang sama.

Bukan sahaja dapat berkongsi pendapat, malah, mungkin pada hujung sesi memancing nanti anda boleh jumpa kawan baru!

Tambah lagi, ada dalam kalangan pemancing yang melakukan aktiviti ini sebagai aktiviti kekeluargaan.

Seorang ayah mungkin akan bawa anak lelakinya memancing pada waktu senggang. Ini secara tidak langsung dapat mengeratkan lagi hubungan kekeluargaan antara mereka.

6. Hobi memancing bantu tingkatkan keyakinan diri

Kaki pancing selalunya gemar bertukar-tukar cerita antara satu sama lain.

Mereka akan bercerita tentang pengalaman memancing yang lepas seperti ikan apa yang telah mereka tangkap ataupun tempat yang terbaik yang mereka pernah lawati.

Semua aktiviti ini boleh bantu para pemancing untuk
tingkatkan keyakinan diri mereka.
 Tambah lagi, hobi memancing juga boleh bantu asah skil komunikasi dalam berhubung dengan orang lain.

7. Amalan memancing ikan bantu anda lari sebentar dari dunia nyata

Seperti hobi lain, hobi memancing amat membantu penggiatnya untuk lari sebentar dari dunia nyata dan hiruk-pikuk kota.

Setelah menghabiskan banyak masa terperangkap dalam pejabat dan hanya duduk di hadapan skrin komputer, pasti mental rasa lega ketika mendengar bunyi jeram di sungai.

Kepala juga rasa lebih ringan ditiup angin sejuk di luar bandar. Pasti badan yang rasa lelah terus jadi bersemangat ketika memancing!


11 Makanan Harian Ini Punca Perut Selalu Kembung & Berangin, Patutlah Kerap Tak Sedap Perut!

Terdapat sesetengah individu mungkin mendapati bahawa ada makanan berangin yang boleh menyebabkan mereka mengalami masalah perut kembung dan buncit.

Keadaan itu boleh disertai dengan
kesakitan abdomen
. Malah dalam beberapa kes, ia boleh menjadi amat menyakitkan.

Pun begitu, masih ramai yang tidak menyedari bahawa ada
makanan dan minuman tertentu menjadi punca
 keadaan tersebut.

Ia mengakibatkan mereka terus memakannya dan menyebabkan lebih teruk ketidakselesaan yang dialami.

Tetapi apakah antara jenis makanan berangin yang boleh mengakibatkan kembung perut?

Untuk mendapatkan lebih banyak info tentang Sistem Penghadaman, sila dapatkannya
di sini.

Makanan berangin punca perut kembung dan buncit

Sekiranya anda tidak pasti jenis makanan yang boleh menjadi punca kepada masalah perut kembung dan buncit, jangan bimbang, Hello Doktor boleh membantu.

Berikut antara 11 jenis makanan yang cenderung
mengakibatkan perut berangin
 selepas memakannya:

#1. Roti

Roti boleh dianggap sebagai makanan ruji
 bagi kebanyakan individu.

Bahkan, kebanyakan daripada kita boleh memakannya secara berkala dan hanya berdepan masalah kecil.

Pun begitu, terdapat juga mereka yang akan mengalami masalah perut kembung dan buncit selepas makan roti.

Jika itu yang berlaku kepada anda walaupun hanya makan dalam jumlah yang sedikit, itu mungkin tanda anda
mempunyai masalah intoleransi
 gandum atau gluten.

Ia boleh menyebabkan tekanan pada usus dan
sistem pencernaan.

#2. Buah-buahan kering

Buah kering boleh menjadi sumber nutrien dan serat yang hebat.

Antara contoh buah yang dikeringkan adalah seperti
buah prun
, buah tin dan kismis.

Walau bagaimanapun, buah-buahan seperti ini boleh mengakibatkan perut berangin terutamanya bagi mereka yang menderita intoleransi fruktosa.

Fruktosa adalah gula semula jadi dalam buah-buahan dan sayuran.

Baca juga:

Makanan berangin #3. Epal

Epal, antara buah tinggi serat
 yang baik untuk
melancarkan proses pencernaan.

Malangnya, ada sesetengah individu menyatakan epal membuatkan mereka mengalami masalah perut kembung dan buncit.

Ini lebih kerap terjadi kepada mereka yang biasanya mempunyai diet rendah serat.

Ia adalah keadaan di mana sistem pencernaan tidak terbiasa dengan
peningkatan serat dalam badan
 secara mendadak.

#4. Tembikai punca perut kembung dan buncit

Sedapnya kalau dapat menikmati buah tembikai sejuk ketika cuaca panas, kan?

Tetapi ada individu yang mungkin tidak boleh memakannya.

Ini kerana sama seperti buah-buahan kering, tembikai juga tinggi kandungan fruktosa. Maka mereka dengan intoleransi fruktosa perlu menghindarinya.

Makanan berangin #5. Bawang

Bawang juga mengandungi kadar fruktosa yang tinggi.

Bagi individu dengan keadaan intoleransi fruktosa, mereka tidak dapat memecah dan menyerap gula semula jadi ini sebaiknya.

Sekiranya fruktosa tidak diserap ke dalam aliran darah seperti sepatutnya, ia akan masuk ke
saluran usus
, dan menjadi makanan kepada bakteria di dalamnya.

Apabila bakteria memakan fruktosa ini, gas metana akan terhasil yang mengakibatkan perut kembung dan buncit serta
mulut berbau!

Makanan berangin #6. Bawang putih

Bawang putih adalah antibiotik
 semula jadi dengan banyak manfaat kesihatan.

Pun begitu, sayangnya ia boleh mengakibatkan masalah perut berangin bagi sebilangan individu.

Walau bagaimanapun, bawang putih yang dimasak sama ada dipanggang atau digoreng kurang menyebabkan kembung dan ketidakselesaan perut.

7. Tomato

Buah tomato kaya dengan asid yang terdapat secara semula jadi.

Oleh sebab kandungan asidnya yang tinggi, bagi sesetengah individu, tomato dapat merangsang pengeluaran asid perut yang boleh mengakibatkan kembung dan berangin.

8. Produk tenusu

Walaupun
produk tenusu
 tidak menyebabkan kembung bagi kebanyakan individu, namun kumpulan makanan ini merupakan antara punca yang mengakibatkan perut berangin.

Bagi individu dengan kepekaan laktosa, akan mendapati abdomen mereka buncit selepas mengambil susu, keju atau yogurt Greek.

Apabila laktosa – gula semula jadi dalam susu – tidak dapat diserap dengan baik dalam usus kecil, ia akan masuk ke usus besar dan ditapai oleh bakteria usus, punca perut kembung dan buncit.

#9. Soda

Soda atau
minuman berkarbonat
 boleh menambah kandungan udara yang anda telan.

(gambar sekadar hiasan)

Apabila udara memasuki saluran pencernaan, ia perlu dikeluarkan walau dengan apa jua caranya. Ini yang menyebabkan anda
kerap bersendawa
.

Menukar pilihan kepada jus, teh atau air tanpa karbonat dapat membantu mengurangkan masalah gas dan perut kembung.

Makanan berangin #10. Kentang

Kentang biasanya merupakan pilihan makanan yang selamat untuk dimakan tanpa mengakibatkan sebarang masalah.

Tetapi ia mungkin menjadi punca perut kembung dan buncit kepada sesetengah individu!

#11. Pemanis tiruan

Ia bukanlah sejenis makanan yang dimakan begitu sahaja.

Walau bagaimanapun, pemanis buatan ini adalah tambahan biasa bagi kebanyakan makanan dan minuman di pasaran pada masa kini.

Pemanis jenis ini sukar untuk dicerna tubuh dan meningkatkan kecenderungan untuk berangin, kembung dan masalah usus lain.

Kesan berbeza

Seperkara yang perlu difahami, setiap individu mempunyai tindak balas berbeza terhadap makanan yang disenaraikan di atas.

Jika terdapat sebarang keraguan, lakukan perbincangan dengan doktor untuk lebih kepastian.


Risiko Masalah Jantung MENINGKAT Jika Makan Minyak Ikan, AWAS! Golongan Ini Kena Elak Omega-3

Sebelum ini kita sering disogok dengan kebaikan minyak ikan omega 3 sebagai
makanan untuk kesihatan jantung
. Namun tanpa kita ketahui, rupanya ia juga boleh meningkatkan risiko masalah penyakit jantung bagi sesetengah individu.

Terkejut, bukan?

Tetapi itu adalah berdasarkan analisis terbaharu yang dijalankan oleh Persatuan Kardiologi Eropah.

Hasil daripada kajian menunjukkan suplemen asid lemak omega-3 berkemungkinan mengembangkan fibrilasi atrium (AFib) bagi individu dengan
kadar trigliserida yang tinggi.

Trigliserida adalah sejenis lemak yang terdapat di dalam darah.

Teruskan membaca perkongsian ini untuk mengetahui lebih lanjut!

Untuk lebih banyak info tentang Kesihatan Jantung, dapatkannya
di sini.

Minyak ikan omega 3 VS masalah penyakit jantung

Analisis tersebut melibatkan 5 percubaan terkawal secara rawak dan menilai kesan suplemen asid lemak omega-3 pada keputusan kardiovaskular.

Peserta kajian yang terlibat dalam analisis ini mempunyai tahap trigliserida tinggi.

Ini bermakna mereka berisiko tinggi untuk
menghidap penyakit kardiovaskular
 atau sudah pun didiagnosis dengan keadaan tersebut.

Lebih daripada 50,000 peserta diberikan minyak ikan omega 3 atau plasebo. Pengambilan dos minyak ikan adalah antara 0.84 gram dan 4 gram sehari.

Kajian jangka masa panjang ini dilakukan untuk tempoh sehingga 7.4 tahun. Bukan tempoh yang sekejap ya?

Hasil daripada penyelidikan yang dijalankan mendapati bahawa suplemen asid lemak omega-3 mempunyai kaitan dengan peningkatan risiko AFib secara signifikan berbanding plasebo.

Fibrilasi atrium tingkatkan risiko strok

Umumnya, fibrilasi atrium adalah aritmia, irama jantung yang tidak normal. Ia dicirikan oleh aktiviti elektrik yang tidak teratur pada ruang atas jantung – atrium kiri.

Dalam sesetengah kes, penghidapnya mungkin akan berasa jantung berdebar dalam keadaan fibrilasi atrium. Tetapi ada juga yang tidak mengalami sebarang gejala.

Kebimbangan berkaitan dengan AFib ini adalah
risiko untuk mengalami strok
 atau kejadian tromboemboli lain.

Ia adalah keadaan di mana berlakunya
pembentukan darah beku
 pada jantung, kemudian pecah (
break off
) dan bergerak ke otak atau organ lain.

Bagi mengurangkan risiko ini, ubat pencair darah (
blood thinner
) sering dipreskripsi kepada pesakit dengan AFib yang berisiko tinggi untuk mengalami masalah penyakit jantung seperti
angin ahmar.

Baca juga:

Kajian mengenai minyak ikan omega 3 dan kesihatan jantung

Minyak ikan secara meluas telah dianggap sebagai makanan untuk kesihatan jantung sejak berabad lama.

Ini kerana ia dipercayai mempunyai sifat antiradang, kesan penipisan darah dan memperbaiki tahap trigliserida.

Malangnya, banyak bukti berkaitan minyak ikan omega 3 ini telah bercampur-aduk.

Terdapat juga penyelidikan lepas yang mengkaji jumlah minyak ikan dan jenis plasebo berlainan, contohnya seperti
minyak jagung
 atau minyak mineral.

Penilaian berkaitan komposisi minyak ikan juga berbeza.

Perbezaan ini yang menimbulkan kesukaran untuk membuat perbandingan terhadap kesemua penemuan berkaitan minyak ikan dan kesannya terhadap masalah penyakit jantung.

Jadi adakah ini bermakna kita perlu menghentikan pengambilan minyak ikan omega-3?

Keperluan minyak ikan omega 3 untuk kesihatan

Tidak dinafikan omega-3 adalah lemak penting yang
diperlukan badan untuk kekal sihat
.

Oleh sebab sebatian omega-3 ini tidak
dihasilkan dalam badan
, kita harus mengambilnya bagi mengekalkan keseimbangan tahap kesihatan.

Terdapat 3 jenis omega-3:

Asid alfa-linolenat (ALA)

Asid eicosapentaenoic (EPA)

Asid docosahexaenoic (DHA)

Omega-3 merupakan komposisi bahagian penting membran yang melindungi setiap sel di dalam tubuh.

Tahap DHA yang tinggi
 diperlukan terutamanya pada bahagian mata, otak dan sel sperma. Malah ia juga memainkan peranan penting dalam pelbagai fungsi tubuh.

Malah, bagi individu sihat yang mengambil minyak ikan ini sebagai sebahagian daripada diet seperti
diet Mediterranean
 akan mengurangkan risiko masalah kardiovaskular dengan ketara.

Pengambilan 4 gram omega-3 yang dipreskripsi dalam sehari boleh menurunkan kadar trigliserida sebanyak 20 hingga 30% bagi kebanyakan individu.

Tetapi apakah kepentingannya untuk mengurangkan tahap trigliserida ini?

Seperti yang dinyatakan pada awal tadi, trigliserida adalah sejenis lemak dalam darah pada tubuh kita.

Kadarnya diukur
melalui ujian darah
 yang sama dengan
lemak lain seperti HDL – kolesterol baik – dan LDL – kolesterol jahat.

Baca juga:

Tahap Kolesterol Jahat Tinggi? Bahaya Tau, Walaupun Anda Sihat Walafiat!

Bukan Semua Makanan Tinggi Kolesterol Kita Kena Elak, Ada Yang Baik Untuk Jantung!

Paras Kolesterol Tinggi? Ini 4 Cara Semula Jadi Untuk Kekalkannya Pada Tahap Yang Rendah

Namun menurut seorang pakar kardiologi, walaupun terdapat hubungan antara kesan trigliserida tinggi dengan penyakit kardiovaskular, tetapi sebab-akibatnya (
causality
) tidak pernah ada.

Malahan tahap trigliserida tidak pernah digunakan untuk menilai risiko seseorang individu untuk mengalami strok atau
serangan jantung
.

Lebih banyak kajian diperlukan

Walaupun daripada analisis yang diperolehi menunjukkan wujudnya risiko peningkatan masalah penyakit jantung, namun untuk menghentikan terus pengambilan minyak ikan omega-3 adalah tidak digalakkan.

Sebelum membuat sebarang keputusan sama ada untuk menghentikan atau memulakan pengambilan suplemen omega-3, sebaiknya berbincanglah dengan doktor bagi mendapatkan lebih kepastian.


Nampak Tua Sebelum Usia, Ini 7 Kesan KETARA Jika Tak Pakai Sunscreen Hari-Hari!

Ramai percaya
pelindung matahari hanya perlu digunakan
ketika mandi-manda di pantai dan di hari siang sahaja. Sebenarnya, ia agak kurang tepat kerana ada banyak kesan tak pakai
sunscreen
di tempat dan waktu lain juga. Teruskan baca artikel untuk tahu!

Untuk mendapatkan lebih banyak informasi tentang Kesihatan Kulit, sila dapatkannya
di sini
.

Apa yang dimaksudkan dengan
sunscreen
?

Untuk pengetahuan anda semua,
sunscreen
atau pelindung matahari adalah sejenis produk yang boleh didapati dalam bentuk losen, krim, minyak atau cecair semburan untuk satu tujuan.

Tujuannya, tidak lain dan tidak bukan adalah menyerap, memantul sekali gus melindungi kawasan luaran kulit individu daripada
terkena atau terdedah kepada sinaran ultra ungu (UV)
 secara berlebihan.

Umumnya,
terdapat dua jenis produk pelindung matahari
 yang utama iaitu jenis fizikal dan kimia:

Jenis fizikal
– Ia bersifat
inorganic
 dan berfungsi memantul sinaran UV daripada kulit

Jenis kimia
– Ia bersifat organik dan bertindak menyerap sinaran UV daripada kulit

Walaupun kedua-duanya bekerja dengan cara yang agak berbeza, tujuannya tetap sama yakni demi melindungi kulit individu supaya tidak pula berlaku masalah selar matahari dan lain-lain.

Meskipun ramai sudah tahu kepentingan produk ini
, namun masih ada individu yang mungkin kurang peduli atau malas untuk menggunakan ia lantas meningkatkan risiko kesan tak guna
sunscreen
.

Baca lagi artikel berkaitan:

5 Tips Penting Membeli Pelindung Matahari

Penjagaan Kulit Yang Sihat Tidak Lengkap Tanpa Sabun Mandi, Pelembap Kulit Dan Pelindung Matahari Yang Tepat, Ini Sebabnya!

Apa kesan tak pakai
sunscreen
 yang berbahaya?

Menurut
American Cancer Society
, individu mungkin perlu guna produk ini di mana-mana tempat dan pada bila-bila masa sahaja. Atau jika tidak, mungkin ada kesan buruk yang bakal menimpa:

#1. Kulit mudah berkerut, berkedut dan berparut

Pertama, individu yang tidak gemar menggunakan pelindung matahari cenderung untuk jadi ‘tua’ sebelum usia
angkara kerut dan kedut lebih banyak
. Ini adalah akibat daripada kerosakan tisu kulit dan kekurangan kolagen yang berpunca daripada sinaran UV.

Dalam pada itu, pesakit yang mempunyai masalah gangguan fotosensitif seperti lupus, akan lebih
mudah timbul parut kekal pada kulit
 akibat sinaran UV. Jadi, penggunaan pelindung matahari itu penting untuk kulit yang kurang kerutan, kedutan serta parut.

Kesan tak guna sunscreen #2.
Sunburn

Sudah terang lagi bersuluh, kesan tak pakai
sunscreen
 yang paling utama adalah selaran matahari.
Ia bukan sahaja menyakitkan malahan boleh mencacatkan
 penampilan dan perlu segera dirawat.

Kesan tak pakai
sunscreen
 #3.
Sunspots

Merupakan kondisi selar matahari
 yang lebih bersifat bertompok atau bertumpu
, ia juga boleh jadi punca pigmentasi menjadi tidak teratur pada kulit. Kesannya, proses penuaan jadi lebih cepat.

#4. Pigmentasi kulit jadi lebih gelap

Akibat
sunburn
 atau
sunspots
 di atas tadi, kulit yang terlalu lama terdedah kepada sinaran UV itu bakal jadi lebih gelap ekoran
proses pigmentasi kulit yang berubah bergantung pada situasi
.

Mungkin bagi individu yang berkulit putih, berjemur di tengah panas adalah aktiviti normal untuk mendapatkan warna kulit
tanned
. Namun, kebiasaan ini perlu dibuat dengan berhati-hati.

Kesan tak pakai
sunscreen
 #6.
Telangiectasias

Buat anda yang belum tahu tentangnya,
telangiectasias
adalah sejenis kondisi di mana
salur darah yang wujud di bawah kulit anda itu pecah
. Akibatnya, saluran darah itu tadi akan terlihat seperti jaringan sarang labah-labah dan wujud gejala yang sederhana.

Mungkin tiada siapa yang tahu jika sinaran cahaya matahari boleh menjadi dalang masalah ini bukan?

#7. Tinggi risiko kondisi kanser kulit

Akhir sekali, anda juga perlu tahu bahawa kesan tak pakai
sunscreen
 yang paling bahaya adalah
 ia boleh jadi pemicu kanser kulit
! Ini adalah angkara pendedahan sinaran UV yang sangat kerap.

“Sinaran cahaya matahari itu bukan sahaja akan merosakkan malah membuatkan kulit tua, sekali gus mengurangkan kemampuan serta kebolehan untuk organ paling besar ini melawan penyakit. Akibatnya, kanser kulit boleh berlaku!” jelas Pakar Dermatologi, Dr Janet Prystowsky.

Jadi, sila beli dan guna sunscreen yang terbaik!

Usaha memilih pelindung matahari yang paling tepat
 untuk diri sendiri boleh menjadi satu tugas yang agak mencabar kerana setiap orang itu berbeza dan bervariasi jenis kulit masing-masing.

Apa yang mungkin berkesan untuk orang lain tidak semestinya berkesan untuk anda juga. Jadi, sila dapatkan nasihat dan informasi daripada doktor demi mendapatkan
sunscreen
 yang terbaik.


Ada Cara Goda Suami Sampai Dia Tak MAMPU Tolak! Sudah Cuba 4 Petua Ini Belum?

Pemakaian yang seksi adalah sangat penting dalam usaha
isteri menggoda suami di ranjang
. Disebabkan itu, kaum Hawa wajib membeli dan memakai
lingerie
 yang unik, cantik dan menarik. Ingin tahu tip memilih
lingerie
 untuk goda pasangan?

Paling penting, jangan hanya utamakan jenis dan warnanya sahaja ya? Meskipun ingin tampil seksi, pastikan ia juga selesa dipakai!

Jadi, mari kita sama-sama selami artikel ini dengan lebih mendalam lagi untuk mengetahui tip memilih
lingerie
 yang seksi dan selesa untuk kalian.

Lingerie
, pakaian dalam khas untuk berasmara

Untuk pengetahuan anda,
lingerie
bukan bermaksud pakaian dalam yang biasa dipakai untuk aktiviti seharian anda itu.

Sebaliknya, ia adalah sejenis pakaian yang dicipta khas untuk membangkitkan keghairahan pasangan lelaki di kamar tidur. Jadi, jangan terkeliru ya?

Jika memilih pakaian dalam yang biasa sekalipun, sudah pasti banyak pantang larangnya bukan? Begitulah juga dengan tip memilih
lingerie
untuk menggoda suami.

Ketahuilah setiap individu adalah berbeza. Apa yang kelihatan menarik pada patung atau orang lain, mungkin tidak pada anda!

Disebabkan itu, sila lebih berhati-hati sebelum membeli atau memakai pakaian jenis ini.

Tip memilih
lingerie
 yang seksi & selesa

Secara umumnya,
lingerie
 adalah jenis pakaian yang boleh
membangkitkan nafsu berahi seorang lelaki
. Syaratnya, ia mestilah kena dengan wanita itu sendiri.

Berikut merupakan beberapa tip memilih
lingerie
 yang selesa:

 #1. Pilih saiz yang tepat

Pertama sekali, saiznya perlulah tepat yakni jangan terlalu kecil atau terlalu besar!

Sekiranya terlalu besar,
sudah pasti ia akan kelihatan longgar atau londeh
. Ini sekali gus akan mengakibatkan buah dada anda kelihatan seperti ‘ganyut’ atau ‘juling’.

Jika ia terlalu kecil pula, ia mungkin membuat payudara anda kelihatan mampat.

Akan tetapi, ia akan membuat anda berasa seperti ‘sempit’ ekoran pakaian yang terlalu ketat.

Dalam erti kata yang lebih mudah,
lingerie
yang tidak sesuai saiznya tentu sekali akan membuat ia tidak kelihatan menarik, apatah lagi seksi di mata suami kalian. Jadi, sila pilih saiz yang sesuai ya!

#2. Pilih yang diperbuat daripada bahan kapas

Secara umumnya, kebanyakan
lingerie
diperbuat daripada bahan sutera atau bahan sintetik.

Sayangnya, bahan-bahan inilah yang kurang dicadangkan untuk dipakai pada faraj dan payudara.

Ini kerana, bahan-bahan yang dinyatakan ini
tidak mampu menyerap peluh dengan baik
.

Kesannya, kawasan yang tertutup ini akan mengalami kelembapan dan sekali gus menyebabkan kerengsaan kulit.

Oleh itu, amatlah disarankan untuk anda memilih
lingerie
 yang diperbuat daripada bahan kapas terutamanya pada bahagian yang akan menutup faraj dan payudara iaitu baju dalam serta seluar dalam.

#3.
Pilih yang sesuai dengan bentuk badan

Seperti yang kita semua sedia maklum, bentuk badan setiap individu terutamanya wanita adalah berbeza-beza.

Oleh itu, kesesuaian
lingerie
 juga tentu sekali berbeza bergantung pada individu.

Maka pilihlah yang sesuai dengan bentuk badan anda ya
! Bagaimanakah caranya?

Pertama sekali, sila kenali bentuk buah dada anda terlebih dahulu. Ia bertujuan supaya anda mampu memilih jenis yang sesuai dengan
cup
anda.

Sebelum membuat keputusan untuk membeli, cuba pakai dan angkat tangan anda ke atas. Sekiranya payudara anda terkeluar dari kawat baju dalam, ia mungkin tidak sesuai.

Kedua, sila lihat bentuk tubuh badan anda dari bahagian pinggang ke bawah pula, Ia bertujuan untuk memilih seluar dalam yang sesuai.

Sebagai contoh, adalah disarankan untuk wanita yang mempunyai bentuk tubuh seakan buah pir memilih seluar dalam dengan ukuran yang pendek, kerana ia dapat menyokong pinggul dan paha.

Lain pula ceritanya jika anda mempunyai bentuk tubuh mirip jam pasir. Anda disarankan untuk memakai seluar dalam yang tinggi untuk membuat anda kelihatan lebih seksi dan selesa.

Sebaiknya, dapatkan nasihat dari perunding imej di tempat anda membeli.

Barulah anda mampu tampil lebih yakin di hadapan encik suami nanti!

Tip memilih
lingerie
 #4. Pilih satu set yang sama

Untuk pengetahuan anda,
lingerie
adalah pakaian dalam yang banyak dijual dalam satu set yang sama.

Oleh itu, cuba elak daripada membeli pakaian dalam secara berasingan.

Ini kerana set
lingerie
yakni baju dalam dan seluar dalam yang sama pasti akan memberi imej kekemasan dari aspek jenis, motif, corak dan warnanya.

Ia akan membuat anda tampil lebih cocok dan seksi ketika dipandang
.

Cuba bayangkan jika baju dalam anda berwarna merah tetapi seluar dalam anda berwarna putih.

Ya, ia mungkin masih terlihat seksi namun agak janggal bukan? Jadi, pilih satu set
lingerie
 yang sama okay!


Cuaca Terik Buat Badan Lesu? AWAS, Ini 15 Tanda Anda Dehidrasi Masa Berpuasa!

Berbanding dengan rasa lapar, tanda tanda dehidrasi (kehausan) jauh lebih penting
ketika umat Islam berpuasa
di bulan Ramadan.

Hal ini kerana manusia mempunyai komposisi air setinggi 75%.

Bayangkan, setiap celah sel, kandungan sel itu sendiri dan kandungan salur darah terdiri daripada air.

Oleh sebab durasi berpuasa tidak sama di seluruh dunia, umat Islam mempunyai risiko yang berbeza
 untuk mengalami masalah dehidrasi
.

Perkara ini terutamanya jika aturan
 pengambilan air tidak ditetapkan
 dengan betul.

Terdapat pelbagai jenis faktor yang boleh mempengaruhi perkara ini. Jika anda ingin tahu dengan lebih lanjut, teruskan membaca.

Untuk mendapatkan lebih banyak info berkenaan Pemakanan Sihat, anda boleh klik
di sini
.

Ini tanda tanda dehidrasi ketika sedang berpuasa

Badan manusia beroperasi menggunakan konsep homeostasis.

Ia merupakan satu bentuk keseimbangan fisiologi yang melibatkan pelbagai jenis faktor bagi menyeimbangi keadaan persekitaran dalam badan.

Ini bermakna, jika dilihat pada konteks dehidrasi, jumlah air yang hilang
perlu seimbang dengan jumlah air masuk.

Sepanjang tempoh berpuasa, semua umat Islam tidak boleh minum.

Ini bermakna, keseimbangan di antara air keluar dan masuk terganggu.

Perubahan pada corak pengambilan makanan dan air ini boleh
 menyebabkan penurunan berat badan
, pengurangan kadar pengambilan sumber tenaga dan meletakkan individu tersebut dalam fasa dehidrasi.

Pelbagai jenis tanda tanda dehidrasi boleh dialami. Antaranya adalah:

Kehausan

Kurang kencing

Air kencing berwarna pekat

Bibir kering

Kelesuan

Lemah otot

Pening kepala

Secara amnya,
mereka yang tidak minum air cukup
 akan mengalami simptom-simptom di atas.

Namun, jika berterusan dan keadaan menjadi semakin parah, individu terlibat boleh mengalami tanda tanda dehidrasi seperti berikut:

Tidak berpeluh

Mata tenggelam

Tekanan darah rendah

Demam

Delirium

Pengsan

Berdebar-debar, antara tanda tanda dehidrasi

Kulit kering

Durasi bagi waktu berpuasa tidak mendatangkan risiko bahaya kepada mereka yang tidak mempunyai masalah kesihatan.

Namun,
pengambilan air seperti yang disarankan
oleh pakar, penting, bagi memastikan anda tidak mengalami masalah dehidrasi.

Setakat ini, kebanyakan kajian saintifik menunjukkan kesan positif berpuasa terhadap tubuh badan.

Kajian tentang risiko dehidrasi ketika umat Islam berpuasa

Pelbagai jenis parameter ujian makmal pernah diukur oleh saintis bagi memahami
kesan dehidrasi terhadap proses fisiologi badan ketika sedang berpuasa.

Pada tahun 2003, Dr Susan M Shirreffs dari Universiti Loughborough telah menerbitkan kajian terhadap 12 orang Islam yang berpuasa.

Parameter yang digunakan adalah
haematocrit
,
serum albumin
 dan
serum creatinine
subjek.

Kesemua ukuran tersebut meningkat menandakan subjek
sedang mengalami proses dehidrasi
.

Perkara yang sama turut dilihat pada kajian melibatkan subjek Muslim berbangsa Tunisia.

Namun, dapatan ini berbeza sedikit dengan kajian yang dijalankan di Kuwait.

Mereka yang hidup tidak aktif, lebih cenderung untuk mengalami masalah dehidrasi.

Keadaan ini menunjukkan,
kadar pengeluaran air yang tinggi
pada orang aktif semasa melakukan sebarang aktiviti telah membuatkan proses fisiologi mereka lebih bersedia menghadapi masalah dehidrasi.

Sudah hampir dua dekad semenjak kajian terhadap tindak balas badan dan berpuasa dijalankan menggunakan molekul isotop oksigen.

Setakat ini, tiada lagi kajian yang menunjukkan kesan buruk terhadap
mereka yang menunaikan ibadah berpuasa
 jika dilihat pada konteks dehidrasi.

Punca masalah ini semakin teruk sepanjang Ramadan

Asas kepada proses patologi dehidrasi berteraskan kepada konsep badan kehilangan banyak air, kita tidak
mengambil air yang cukup
 atau kedua-duanya.

Sepanjang bulan Ramadan, terdapat beberapa perkara yang boleh menyebabkan tahap dehidrasi anda menjadi semakin teruk.

Sebagai contoh, keracunan makanan
. Bulan puasa, sememangnya sinonim dengan bazar Ramadan.

Oleh sebab kita cenderung untuk makan makanan yang dibeli dari lokaliti tersebut, justeru terdapat risiko untuk anda mengalami masalah itu.

Simptom seperti
cirit-birit, muntah dan peluh
boleh memburukkan lagi keadaan.

Bayangkan, anda sudah hilang air daripada proses fisiologikal normal, kini ditambah pula dengan cirit-birit, muntah dan sebagainya.

Jika badan mengeluarkan air yang banyak sehingga sukar untuk diganti, anda berisiko untuk mengalami dehidrasi teruk.

Walaupun perkara tersebut jarang berlaku, tidak bermakna ia tidak akan berlaku.

Individu yang
 tinggal di kawasan cuaca panas
 juga mudah untuk menunjukkan tanda tanda dehidrasi.

Perkara yang sama turut berlaku pada mereka yang mengalami masalah kencing manis tidak terkawal.

Semakin banyak gula di dalam darah anda, semakin banyaklah atau keraplah anda akan berasa hendak terkencing.

Kesan ini turut dirasai oleh mereka yang mengambil
ubat merangsang penghasilan air kencing
(diuretik) atau ubat-ubatan lain.

Konklusinya, kita semua mesti tahu dan buat
cara mengatasi kurang air dalam badan
ketika sedang berpuasa!


Tip Menyokong Ahli Keluarga Yang Alami Kemurungan

Memberi sokongan kepada individu yang alami kemurungan adalah satu perkara yang sukar dan mencabar. Jika individu tersebut merupakan ahli keluarga, ia pasti menjadi lebih mencabar. Anda harus menyedari, sokongan anda mungkin boleh memberikan impak yang besar dan menyumbang kepada pemulihan ahli keluarga anda itu.

Memahami Simptom Kemurungan

Langkah pertama dalam menjaga individu yang mengalami kemurungan adalah untuk memahami keadaan dan simptomnya. Ini adalah untuk anda dapat mengetahui apa sebenarnya yang berlaku terhadap mereka. Berikut adalah beberapa simptom umum kemurungan:

Hilang selera makan atau penurunan berat badan secara tiba-tiba

Berdepan
gangguan pemakanan
 atau masalah imej diri yang lemah

Sentiasa merasa sedih, kesepian, putus asa atau kecewa

Mudah marah, terganggu atau menangis

Alami
gangguan tidur
, insomnia atau tidur yang keterlaluan

Kurang tenaga, kerap letih

Kegelisahan, cemas atau kurang rehat

Berdepan dengan masalah komunikasi, lambat berfikir dan bertindak balas, hadapi masalah menumpukan perhatian, membuat keputusan atau mengingati perkara

Kerap atau berulang kali menyebut tentang kematian, ingin membunuh diri, percubaan untuk membunuh diri

Mengalami masalah fizikal; sakit kepala, sakit belakang atau sakit perut

Simptom yang disebutkan di atas adalah berbeza bagi setiap individu. Tetapi secara umumnya, kemurungan boleh menyebabkan kehilangan minat yang mengganggu perjalanan aktiviti harian. Adalah penting untuk menyedari bahawa kemurungan adalah satu masalah yang serius yang boleh dirawat. Kerana itu, penting untuk individu yang menghidapinya melakukan lawatan biasa dengan doktor. Anda harus memastikan ahli keluarga anda mengikut rawatan seperti yang diarahkan.

Berikan sokongan kepada individu yang anda sayangi

Berikut adalah beberapa tip yang boleh membantu anda memberikan sokongan kepada ahli keluarga yang alami kemurungan:

Galakkan rawatan

Kemurungan perlu dirawat, perlu untuk membawa individu yang anda sayangi untuk berjumpa doktor dan mendapatkan rawatan yang paling berkesan. Ada masanya, individu dengan kemurungan sukar untuk mengenal pasti simptom yang dihadapi, yang memungkinkan mereka merasa bahawa mereka adalah normal atau mungkin mereka merasa malu untuk mendapatkan rawatan. Perkara yang boleh anda lakukan adalah bercakap dengan individu terbabit tentang apa yang anda sedari dan apa yang anda bimbangi. Apa yang paling penting adalah untuk anda meluahkan kesanggupan anda untuk membantu dan mendapatkan bantuan profesional.

Fahami risiko membunuh diri

Individu yang alami kemurungan cenderung untuk berniat membunuh diri. Ia kerap berlaku kepada individu yang berdepan dengan kemurungan yang kronik. Terdapat beberapa simptom yang boleh anda lihat sama ada mereka mempunyai simptom membunuh diri untuk membolehkan anda bertindak secepat mungkin.

Berulang kali bercakap tentang membunuh diri atau membahayakan diri

Taksub dengan kematian

Merasa putus harapan atau membenci diri sendiri

Sering bertindak bahaya atau perbuatan yang merosakkan diri

Cenderung mencari pil, senjata atau keganasan

Menjadi individu yang sangat tenang selepas kemurungan

Sekiranya anda merasakan terdapat ahli keluarga atau rakan yang mungkin mempunyai keinginan untuk membunuh diri, anda harus bercakap dengan individu terbabit dan luahkan kebimbangan serta mendapatkan bantuan daripada doktor kesihatan mental atau doktor penjagaan kesihatan lain, termasuk memberitahu ahli keluarga yang lain atau rakan terdekat tentang apa yang berlaku. Ia adalah penting untuk memastikan individu terbabit berada dalam persekitaran yang selamat untuk menyingkirkan segala kemungkinan percubaan membunuh diri.

Menjaga diri

Menjaga seseorang yang mengalami kemurungan pastinya boleh menyebabkan tekanan, jadi anda harus mempersiapkan diri anda; fizikal dan mental. Anda harus meluangkan masa untuk menjaga diri anda, carilah masa untuk melakukan hobi dan fizikal aktiviti yang anda gemari. Adalah penting untuk tidak mengabaikan diri semasa anda menjaga individu yang anda sayangi. Ada masanya anda juga perlu mendapatkan rawatan jika anda merasa kecewa dan keletihan. Akhir sekali, bersabarlah, kerana proses pemulihan ini akan mengambil masa yang lama untuk berkesan.

Hello Health Group
 tidak menyediakan nasihat perubatan, diagnosis atau rawatan.


Ibu Hamil Ada Diabetes, Bolehkah Menyusukan Bayi? Ada Kesan Atau Tidak?

Ada yang bertanya, bolehkah jika ibu hamil diabetes menyusukan bayi? Adakah ibu mengandung yang menghidap kencing manis akan mendapat sebarang kesan jika terus menyusukan anak mereka?

Diabetes merupakan salah satu daripada penyakit yang boleh diwariskan
 daripada ibu bapa kepada anak-anaknya.

Oleh sebab itu, timbul kekhuatiran jika aktiviti menyusukan bayi boleh menyebabkan si manja mendapat diabetes.

Begitu juga dengan kerisauan ibu itu sendiri berkenaan aktiviti menyusukan bayi yang mungkin memberi kesan terhadap dirinya sendiri.

Oleh itu, adakah aktiviti menyusukan bayi ini selamat terhadap kedua-dua ibu dan juga bayinya? Sila lihat penerangan di bawah ini.

Bolehkah saya menyusukan bayi walaupun saya ibu hamil diabetes?

Tahukah anda, walaupun anda merupakan seorang ibu hamil diabetes, anda masih boleh menyusukan anak anda seperti biasa kerana ia memberikan banyak manfaat.

Diabetes tidak akan mempengaruhi kesihatan bayi.

Namun pada ibu mengandung diabetes tersebut,
anda mungkin akan mengalami kadar gula darah rendah atau hipoglisemia
 yang disebabkan oleh
pembakaran kalori dan tenaga berlebihan
.

Adakah diabetes yang dialami boleh berpindah kepada bayi melalui penyusuan susu ibu?

Sebenarnya,
penyusuan bayi tidak akan menyebabkan penyakit diabetes berpindah daripada ibu kepada bayinya
.

Bahkan, penyusuan bayi sebenarnya mengurangkan risiko si manja untuk mendapat diabetes jenis 1 dan 2.

Kajian pada tahun 2008 menyatakan,
semakin lama bayi tersebut menyusu badan, maka semakin kurang risikonya untuk mendapat penyakit diabetes.

Kebaikan menyusukan bayi walaupun anda ibu hamil diabetes

Bayi yang disusukan dengan susu ibu kurang berisiko untuk mempunyai masalah kesihatan seperti masalah berkaitan pernafasan, jangkitan telinga, masalah pencernaan dan juga asma.

Selain itu, bayi yang menyusu badan juga turut kurang terdedah untuk mendapat diabetes jenis 1 dan 2, walaupun ibu mengandung diabetes.

Bagi ibu hamil,
anda juga akan memperoleh manfaat daripada aktiviti penyusuan bayi.

Sekiranya anda mempunyai diabetes gestasi sewaktu hamil
, tahap gula darah anda akan kembali normal sejurus selepas anda melahirkan anak.

Namun, anda masih cenderung untuk mendapat diabetes jenis 2.

Melalui penyusuan bayi, ia boleh membantu mengawal paras gula darah anda dan seterusnya mengurangkan risiko untuk mendapat diabetes jenis 2.

Walaupun anda mungkin mengalami sama ada diabetes gestasi
 mahupun diabetes jenis 1 dan 2, aktiviti penyusuan bayi boleh membantu anda menurunkan kembali berat badan yang bertambah sewaktu anda hamil.

Selain itu, ibu yang menyusukan anak juga mempunyai risiko yang lebih rendah untuk mendapat kanser payudara dan juga kanser ovari.

Namun, mungkin akan timbul sedikit masalah bagi ibu hamil diabetes

Menyusukan bayi mungkin agak sukar pada peringkat permulaannya.

Apatah lagi, jika seseorang ibu mengandung itu menghidap diabetes.

Sebagai contoh, keadaan diabetes yang dialami mungkin menyebabkan penghasilan susu ibu menjadi agak perlahan.

Ini kerana insulin memainkan peranannya yang tersendiri dalam penghasilan susu.

Oleh sebab itu, diabetes yang dialami sebenarnya boleh menjejaskan penghasilan susu ibu.

Jika anda mempunyai berat badan yang berlebihan, maka aktiviti menyusukan bayi mungkin menjadi lebih sukar.

Apa yang perlu anda lakukan adalah dengan merujuk kepada doktor untuk mendapatkan nasihat sekiranya anda perlu memberikan susu formula kepada bayi atau tidak.

Adakah penyusuan bayi boleh menjejaskan tahap gula darah ibu hamil?

Untuk menghasilkan susu, tubuh badan manusia akan menggunakan kandungan gula atau glukosa daripada darah.

Pada saat anda menyusukan bayi, tahap gula darah anda mungkin akan turut terjejas.

Bagi ibu hamil yang mengambil suntikan insulin,
mereka mungkin akan mendapati bahawa keperluan insulin mereka akan berkurangan
 sewaktu mereka menghasilkan susu.

Manakala bagi ibu mengandung yang mengambil ubat-ubatan menurunkan glukosa, mereka perlu berhati-hati sekiranya mereka
mungkin mengalami sebarang gejala hipoglisemia (paras gula darah rendah)
.

Apa yang boleh saya lakukan untuk mengelakkan paras gula rendah ketika menyusukan bayi?

Bagi mengurangkan risiko berlakunya gula darah rendah sewaktu menyusukan bayi, anda boleh mengambil snek sebelum memulakan sesi penyusuan bayi.

Ini bagi memastikan agar tahap gula darah sentiasa berada dalam keadaan stabil.

Ambillah jenis snek yang sihat untuk tujuan ini seperti buah-buahan segar untuk dimakan.

Selain itu, anda juga perlu sentiasa memantau paras gula darah anda sewaktu menyusukan bayi agar gula anda tidak terlalu tinggi ataupun rendah yang mungkin boleh menyebabkan masalah lain.


Pen Atau Pensel Di Tempat Awam Penyebar Penyakit Berjangkit?

Pernahkah anda terfikir, adakah objek awam di sekeliling kita selamat untuk disentuh? Tambah lagi, ketika wabak COVID-19 masih belum berakhir, pasti masih ramai yang ragu-ragu menyentuh sebarang permukaan.
Manakan tidak, objek awam sebegini boleh menjadi punca kita terkena penyakit berjangkit.

Malah, mereka yang peka dengan keadaan sekeliling pasti
sentiasa membawa pensanitasi tangan
 di dalam beg masing-masing.

Jika tidak pun, ramai yang akan terus cuci tangan sejurus tiba di rumah untuk elakkan sebarang penyakit daripada menjangkiti ahli keluarga yang tersayang.

Tetapi, adalah objek-objek di tempat awam boleh menjadi punca penyakit berjangkit?

Sebagai contoh,
butang lif, tombol pintu dan sebagainya
 sudah terbukti dapat menyebarkan bakteria atau virus penyebab penyakit kepada orang ramai.

Namun, bagaimana pula dengan objek seperti pen yang digunakan di bank atau barang-barang di kedai serbaneka? Adakah semua barang ini mampu membuatkan anda jatuh sakit?

Jika ingin tahu lebih lanjut, jom ikuti kupasan kami di bawah.

Baca lebih lanjut tentang Habit Sihat
di sini.

Pen, pensel punca penyakit berjangkit?

Bolehkah kita dijangkiti penyakit berjangkit jika berkongsi pen atau pensel di tempat awam seperti bank, hospital atau restoran?

Jawapannya adalah ya.

Jika seseorang yang berpenyakit menyentuh objek tersebut dan mempunyai kuman pada tangan mereka, ada risiko untuk penyakit tersebut menjangkiti orang lain asalkan kuman di permukaan objek tersebut masih hidup.

Malah, jika anda menyentuh objek tersebut lalu
memegang pula mulut, hidung atau mata,
 besar kemungkinan anda akan dijangkiti penyakit tersebut tanpa sedar.

Sebab itulah pemakaian pelitup muka amat penting untuk memerangi penyakit berjangkit dan juga wabak COVID-19. Selain itu, kerajaan juga selalu menasihati agar kita tidak menyentuh muka sehinggalah kita mencuci tangan.

Kuman boleh menjangkiti dari satu individu ke individu yang lain apabila
pesakit batuk, bersin atau bercakap.
 Titisan kecil yang keluar daripada badan pesakit boleh menjangkiti sesiapa sahaja yang berada dalam jarak 3 kaki.

Malah, bakteria ini juga boleh hidup dalam masa yang lama di atas permukaan ini. Walaupun kuman ini tidak dapat dilihat dengan mata kasar, itu bukan bermaksud ia tidak wujud!

Di mana kuman bersembunyi?

Selain di atas permukaan pen atau pensel, ada banyak lagi permukaan lain yang boleh menjadi tempat persembunyian semua mikroorganisma yang menyebabkan penyakit berjangkit.

Sebagai contoh, kuman boleh hidup di atas objek seperti:

Tombol pintu

Butang lif

Pili air

Butang pin di ATM, stesen minyak dan sebagainya

Troli membeli-belah

Objek-objek di atas merupakan antara contoh barang atau objek yang boleh menjadi rumah kepada ribuan kuman.

Bayangkanlah, berapa ramai yang menyentuh objek ini setiap hari. Malah, sebelum anda menggunakannya, mungkin objek ini telah digunakan oleh berpuluh-puluh lagi manusia lain.

Cara yang terbaik untuk mengelakkan sebarang penyakit berjangkit melalui permukaan ini adalah dengan melakukan sanitasi menggunakan tisu pensanitasi sebelum anda menyentuhnya.

Walau bagaimanapun, langkah ini mungkin sukar untuk dilakukan di tempat awam.

Paling mudah, elakkan menyentuh objek ini secara terus. Gunakan tisu atau kain sebagai alas di antara tangan anda dan juga permukaan tersebut.

Selain itu, jangan lupa cuci tangan atau gunakan
hand sanitiser
 sebelum dan selepas menggunakan barang-barang tersebut ya!

Pastikan tangan sentiasa bersih untuk elak penyakit berjangkit

Tangan anda mungkin nampak bersih, namun ia mungkin menjadi tempat tinggal pelbagai kuman yang berbahaya, lebih-lebih lagi jika anda sedang sakit.

Jika anda
tidak sihat atau demam,
 duduk rumah dan elakkan pergi ke tempat kerja atau sekolah. Selain itu, elakkan memegang mata, hidung atau mulut anda.

Selalulah
cuci tangan dengan sabun
 selama sekurang-kurangnya 20 saat atau menggunakan pensanitasi tangan untuk melindungi diri anda dan orang lain daripada penyakit berjangkit.

Sabun dan alkohol di dalam cecair pensanitasi tangan boleh membunuh virus yang menyebabkan penyakit. Paling penting, pastikan anda sentiasa basuh tangan:

Selepas batuk atas bersin.

Selepas menggunakan tandas.

Sebelum dan selepas makan.

Selepas membuang sampah.

Kesimpulan

Kuman ada di mana-mana sahaja di sekeliling kita.

Langkah yang terbaik untuk melindungi diri kita daripada dijangkiti penyakit berjangkit adalah dengan cara menjaga kebersihan diri dan melakukan langkah pencegahan untuk menghentikan penyebaran kuman.

Walau bagaimanapun, jika anda terlalu takut dengan kuman
sehinggakan ia mengganggu kehidupan harian,
 ini mungkin tanda penyakit!

Oleh sebab itu, mereka yang sanggup membersihkan objek-objek sekeliling secara keterlaluan perlu berjumpa doktor untuk diagnosis yang lebih lanjut.